text:
Inyigisho yo ku wa kabiri w’icyumweru cya 10 gisanzwe, B, ku wa 09 Kamena 2015
Amasomo : 2Kor 1,18-22 ; Zab 118, 129-130, 131-132, 133.135; Mt 5,13-16
Nyagasani dufitanye igihango
Bavandimwe, tumaze iminsi duhimbaza iminsi mikuru ikomeye muri Kiliziya ntagatifu: Pasika, asensiyo, Pentekositi, Ubutatu Butagatifu n’umunsi mukuru w’Isakaramentu Ritagatifu. Twazirikanye bihagije ku rukundo Imana yagiriye umuryango wayo, ari nawo yiyemeje kugirana amasezerano akomeye. Imana mu budahemuka bwayo yiyemeje gukiza no kwegera abantu kugira ngo badapfa. Ubusanzwe no mu muco wacu, umuco nyarwanda, iyo abantu bagiranaga/ bahanaga igihango byari bibujijwe kukirengaho ngo uhemukire igihango. None twe abantu tunywa Amaraso ya Kristu, tukarya Umubiri we ntituba tugiranye/ duhanye igihango? Ese ntitujya duhemukira Nyagasani Yezu?
Nitube umunyu n’urumuri by’isi
Uyu munsi turasabwa kuba umunyu w’isi n’urumuri rw’isi: ubusanzwe akamaro k’umunyu ni ukuryosha ibiryo, iyo utarimo kandi ugiye kubirya ari muzima, ntakibazo afite kiwumukuraho, ibiryo biramusharirira, ntacyanga biba bifite, ntaburyohe kandi n’ubiriye ntaburyohe yigiramo kuko niba yari kubukura mu byo yariye ntabwo yabonyemo. Ariko iyo birimo umunyu usanga n’ubirya avuga, arata uburyohe bwabyo. Twe twagiranye/ twahanye igihango na Kristu tunywa Amaraso ye tukanarya Umubiri we, turasabwa kumureberaho tukamwigana tubera abandi umunyu. Aho turi hamwe n’abandi tukabaryohera, ntitube ba gashozantambara, n’andi mazina umuntu yakwitwa atajyanye n’ubutumwa bwo kuba umuteramahoro. Aha nibwo uzasanga bari kuvuga ko umunyu uhari ariko warakayutse, aho kuba wagirira abawurya akamaro urushaho kubangiriza ubuzima. Nitureke rero kuba umunyu wakayutse mu bandi kuko ni uguhemukira igihango, Nyagasani Yezu Kristu, udukunda. Ubu turi muri Noveni y’umunsi mukuru w’Abarayiki, tugeze ku munsi wa gatanu aho tuzirikana ku gukemura ibibazo bitwugarije iwacu mu rugo no mu muryangoremezo buri wese abigizemo uruhare. Ni duhe Imana umwanya wayo muri iyi Noveni idufashe kubera abandi umunyu.
Akamaro k’urumuri ni ukubonesha, hakaboneka umucyo. Natwe Nyagasani aratugereranya n’umucyo kandi akanatwibutsa akamaro kacu niba koko turi umucyo. Turi amatara acanye, turamenye ntituzigere tuba nk’itara ryorosheho icyibo! Ariko se byabura bite kandi Ingabire za Roho Mutagatifu twahawe twarazipfukiranye zose? Ntagishaka guhabwa Isakaramentu na rimwe? Ese urwo yaba arirwo rumuri ndirwo? Urumuri nk’uru nirwo Nyagasani Yezu atubwira rumeze nk’itara ryubitseho icyibo cyangwa se natwe tukaba twavuga ko rumeze nk’itara ryazimye kera. Icyo Nyagasani atwifuza ho ni ugukoresha neza Ingabire zose za Roho Mutagatifu twahawe, tugakurikiza Itegeko ry’imana, ry’urukundo, kandi tugashimishwa no guhora twitagatifuza muri byose cyane cyane tubinyujije mu Masakaramentu matagatifu duhererwa muri Kiliziya Ntagatifu. Urugero rwiza dutanze ni urumuri rumurikiye abandi, cyane cyane abakiri mu mwijima w’ibyaha. Nyagasani aradusaba ko tugomba kumurikira abandi kugira ngo bibonere ibyiza dukora. Urwo rumuri rw’ibikorwa byiza, rw’ingero nziza nirwo ruzaduhesha amahoro no gutunganirwa twizeye. Ibi bituma tunahamya ko Roho Mutagatifu twahawe atari Roho utera ubwoba ahubwo aduha ubutwari bwo gukorana imbara umurimo mwiza twateganyije. Ibi bituma tutagira icyo dukora twikanga cyangwa twikandagira, kuko ibyo dukora tubikorera mu kuri tudatinya amaso y’abantu, ahubwo dushishikariye gukuza izina ry’Imana muri byose.
Pawulo Mutagatifu aratubwira ko Nyagasani Yezu yatwigishije atabaye icyarimwe “oya” na “yego”, ahubwo ni “yego” gusa. Nyagasani Yezu ni Imana nzima kandi y’Ukuri. Ni We utuyobora kandi buri gihe akatwifuriza amahoro no kugubwa neza, kandi ni We uduha Roho Mutagatifu kugira ngo atubere ingwate y’ibyiza dukora. Nimucyo twemerere Nyagasani Yezu adukoreshe uko ashaka maze aduhe imbaraga zo gutsinda ikibi mu buzima bwacu, turusheho kuba koko umunyu n’urumuri mu bandi. Turyohere abandi nabo baturonkereho umukiro. Nyagasani yifuza ko ubuzima dufite muri we bwakomeza gusugira kandi n’igihango dufitanye tugakomeza kugisigasira. Tukakira kandi tugakoresha neza Ingabire za Roho Mutagatifu twahawe ho umurage.
Nyagasani Yezu nabane namwe!
Mwayiteguriwe na Padiri Thaddée NKURUNZIZA
Paruwasi Kibingo, Diyosezi ya Nyundo


c: text/html

text:
“Iyi nyandiko twayisabwe n’umukunzi wa Menya”
Utekereza iki iyo ubonye ikimenyetso cya ® ku kirango (logo) runaka? Ese usobanukiwe neza n’ubusobanuro bw’iki kimenyetso n’aho gikoreshwa? Naho se TM na ©?
Abantu benshi ntago turabasha gusobanukirwa neza ubusobanuro bw’ibimenyetso ndangagicuruzwa bizwi nka “Trademark signs”.
Kandi burya ibi bimenyetso ntago byakozwe nk’imitako bifite aho bihurira n’amategeko, rero kutabimenya kandi uri umucuruzi cyangwa uruganda bishobora kukugiraho ingaruka mu buryo bw’amategeko.
Menya.co.rw uyu munsi turagufasha gusobanukirwa neza icyo utunyuguti duto twa TM, SM, © na ® ukunze kubona ahantu hatandukanye ku birango impamvu tuba turiho n’icyo dushatse gusobanura.
Nawe ibi ni ibimenyetso ushobora gukoresha ariko nanone kumenya igihe uzabikoreshereza n’aho uzabikoresha nabyo ni ingenzi.
Inyuguti za TM zisobanuye iki?
Ahantu hose uzabona ikimenyetso gifite utunyuguti duto twa TM (akenshi dukunze kuba turi hejuru cyangwa munsi y’ikirango – logo), iki gisobanuye “Trademark”.
Izi inyuguti zishobora kujya ku birango bitandukanye, bishatse gusobanura ko cyafashwe na nyiracyo gusa kikaba kitanditse mu mategeko.
Niba ufite ikirango cyangwa se ubwoko bw’igicuruzwa utarandikisha cyangwa uteganya kwandikisha mu mategeko ushobora gukoresha TM. Kubera iki wakoresha TM niba ikirango kiba kitanditse?
Iki kirango ugikoresha mu buryo bwo kugaragariza abantu ko ari umwimerere wawe cyangwa ko uteganya kucyandikisha mu buryo bw’amategeko (wenda warangije no kucyandikisha ahubwo ukaba utegereje ko cyemezwa) n’ikigo cyemewe na leta.
Inyuguti za SM zisobanuye iki?
Iki kimenyetso ntago uzakibona ahantu henshi kuko kidakunze gukoreshwa mu bucuruzi. Gikoreshwa cyane mu gihugu cya Leta zunze ubumwe za Amerika.
Gusa ni byiza ko tukivugaho kugira ngo aho uzakibona hose uzahite usobanukirwa mu buryo bworoshye. Iki kimenyetso cya SM cyo gikora gute?
Iki kimenyetso cya SM gisobanuye “Service Mark” gifite akamaro kamwe n’aka TM nk’uko twayivuze hejuru ariko kigakoreshwa ku birango bya kompanyi (cyangwa umuntu) zitanga serivisi. Bisobanuye ko kitajya ku birango by’abakora ibicuruzwa bifatika (tangible goods).
Ni ukuvuga ko ubaye utanga serivisi ariko izina cyangwa ikirango cyawe utaracyandikisha mu mategeko ushobora gukoresha Service Mark.
Ikimenyetso cya ® gisobanuye iki?
Ikimenyetso cy’inyuguti ya R nkuru iri mu ruziga niyo ukwiye kwitondera aho uzayibona hose kuko ifite ubusobanuro bukomeye cyane.
Iki kimenyetso gisobanuye “Registered”, ibi bishatse kuvuga ko izina cyangwa ikirango cya kompanyi ryafashwe kandi ryanditse mu buryo bwemewe n’amategeko n’ikigo cya leta kandi kibifitiye ububasha.
Aho iki kirango gitandukaniye n’ibindi birango ni uko byo biba bitanditse mu mategeko, ushobora kubikoresha ntukurikiranwe n’amategeko (n’ubwo udakwiye kubyirengagiza).
Ariko iki kimenyetso cyo igihe cyose ugikoresheje nta burenganzira wahawe na nyiracyo aho ariho hose ku isi, ushobora gukurikiranwa n’amategeko nko gukoresha umutungo w’abandi utabiherewe uburenganzira, bikakuviramo gucibwa amande n’ibindi bihano.
Ikimenyetso cya © gisobanuye iki?
Iki cyo ni ikimenyetso gikoreshwa ahantu henshi cyane nko ku ma websites, ama videwo n’ibindi byinshi. Ese kubera iki kijya aho hose?
Iki kimenyetso cy’inyuguti ya C yo mu cyapa iri mu ruziga kivuga “Copyright”, kikajya ku bicuruzwa, inyandiko cyangwa se ibihangano bigaragara (visual).
Kugira ngo nyir’igihangano agaragaze ko agifiteho ububasha bwose. Iki kimenyetso gikunze gukoreshwa mu buryo bukurikira (nk’uko binagaragara ku musozo wa Site yacu n’ifoto yo hejuru): Wandika kariya kamenyetso gakurikiwe n’umwaka igikorwa cyakorewe ndetse na nyir’igikorwa.
Incamake n’umusozo
Nizere ko ubu usobanukiwe utu tumenyetso niba wajyaga utubona nko ku bicuruzwa cyangwa se ibimenyetso (logo) runaka ukayoberwa impamvu turiho.
Mu magambo macye cyane dore icyo wasigarana kuri ibi bimenyetso. Ikimenyetso cya TM kijya ku birango bitarandikishwa mu mategeko cyangwa igihe byasabiwe kwandikwa ariko bitaremezwa kimwe n’ikimenyetso cya SM ariko cyo kigakoreshwa ku batanga serivisi.
Ikindi kandi bijya bibaho ko hari kompanyi imwe ifite ikirango runaka ishobora kuba ikora cyangwa icuruza ibicuruzwa ariko inatanga serivisi. Ese yakoresha TM cyangwa SM? Icyo gihe TM niyo ikoreshwa.
Noneho igihe wamaze kwandikisha izina, cyangwa se ikirango uba wemerewe kuba washyiraho ikimenyetso cya ® mu buryo bwo kumenyesha ko wandikishije icyo kimenyetso cyawe.
Abahanga bavuga kandi ko atari ngombwa gukoresha ® aho ariho hose kuko hari aho iba ikenewe n’aho iba idakenewe, ni byiza ko uyishyira ahari ngombwa kandi ikajya iburyo hejuru cyangwa iburyo munsi y’ikirango.
Niba ukunda inyandiko za Menya ushobora kujya umenyeshwa muri Email yawe mu gihe inyandiko nshya zasohotse bitakugoye. Nyura muri form iri munsi!

robotstxt: allowed

filter: keep


text:
Bimwe bigaragara ku mubiri w’umuntu bifatwa nk’ubwiza kandi ari inengeJuly 7, 2022
Hari ibintu bigaragara ku bice by’umubiri wa bamwe mu bantu, aho benshi bakunda kuvuga ko ari ibirango by’ubwiza, nyamara ahubwo ari inenge yatewe no kwirema nabi k’umubiri. Ibi bikurikira ni bimwe muri byo.
mara ahubwo ari inenge yatewe no kwirema nabi k’umubiri. Ibi bikurikira ni bimwe muri byo.
1. Utwobo two ku matama (Fossettes)
Iyo umuntu asetse afite tuno twobo ku matama ye usanga ari byiza, ndetse bikanagaragara neza ku muntu umureba, kuko abantu bafite utwo twobo bakunze kugaragara nk’abantu baseka neza.
N’ubwo bamwe badufata nk’uturango tw’ubwiza, abahanga mu by’ubumenyi bw’umubiri wa muntu bavuga ko natwo ari inenge ivukanwa bitewe n’uko hari ingingo z’umubiri w’umuntu, zitiremye neza akiri mu nda ya nyina.
Utu twobo two ku matama ubusanzwe usanga ari ibyo bita ‘malformation’, ugenekereje mu Kinyarwanda kakaba kakwitwa inenge umuntu avukana, bitewe n’uko zimwe mu ngingo z’umubiri zitabashije kwirema uko bikwiye igihe umwana aba akiri munda ya nyina.
Gusa ariko ngo birashoboka ko umuntu yakavukana agakomoye kuri umwe mu babyeyi be. Mu mwaka wa 1864 nibwo utu twobo twatangiye kuvugwaho cyane, nyuma y’uko umuhanga mu bya siyansi witwa Van Heusinger, yari amaze kugaragazaga ubushakashatsi yagakozeho, bukerekana ko atari uturango tw’ubwiza ahubwo ko ari ukwirema nabi k’umubiri.
2. Inyinya nayo ni inenge
Impamvu inyinya ifatwa nk’inenge ni uko ari amenyo aba atarameze neza uko bikwiye, ugasanga hagati y’iryinyo n’irindi hasigayemo umwanya munini cyane.
Inyinya mu rurimi rw’Ikilatini yitwa ‘Diastema’. Ni umwanya usa n’icyuho kiri hagati y’amenyo abiri y’imbere (Incisives), ikaba iza ahanini ku rwasaya rwo hejuru.
Urubuga rwa Heatlth Line rusobanura ko inyinya iterwa n’impamvu nyinshi, cyane cyane amenyo mato umuntu aba afite, ku buryo adashobora gukwira ku rwasaya rwose.
Urwo rubuga ruvuga kandi ko umubare munini w’amenyo na wo ushobora gutuma habaho inyinya.
N’ubwo bamwe babifata nk’inenge hari abandi bafata inyinya nk’ikirango cy’ubwiza ku bantu, by’umwihariko abakobwa ndetse hari imyemerere (myth) y’uko umuntu uyifite aba afite amahirwe menshi mu buzima.
3. Amaribori
Ubusanzwe amaribori hari abayafata nk’uturango tw’ubwiza, cyane cyane bagendeye ku muco nyarwanda. Nyamara abahanga mu buvuzi bemeza ko ari indwara ivurwa kandi igakira. Amaribori agaragara ku bagore ndetse no ku bagabo. Icyakora agaragara ku bagore cyane kurusha abagabo.
Nk’uko tubikesha www.webmd.com hari amaribori aterwa no kubyibuha byihuse cyangwa ku bana bavumbutse b’abangavu n’ingimbi. Gutwita na byo bitera amaribori ku nda kubera ko umubiri uba wakwedutse. Hari abandi bakora siporo, imihindagurikire y’umubiri wabo ikabatera kugira amaribori.
Amaribori ni uturango dushobora kuba tureture cyangwa tugufi, tukaza dutambitse cyangwa duhagaze ku mubiri, dutandukanira n’uruhu rusanzwe ku ibara tuba dufite, akenshi dusa n’umweru. Ibice akunda kuzaho cyane ni amaboko, amabere, ku nda, ku kibuno ndetse no ku maguru.
Bimwe mu bintu bitera amaribori ni imihindagurikire y’umubiri, aho uruhu rukweduka bidasanzwe, ibi biterwa no kwiyongera cyangwa kugabanuka kudasanzwe k’uruhu. Harimo kwiyongera kw’ibiro kudasanzwe, gutwita cyangwa kugimbuka bitewe n’imihindagurikire y’imisemburo iba yiyongera cyane muri icyo gihe. Gutakaza ibiro cyane nabyo bishobora kuba impamvu yatuma umuntu azana amaribori.
N’ubwo ariko agaragara ku gice cyo hanze, buriya aba yaturutse ku gice cy’imbere, cyitwa dermis. Aterwa n’uko icyo gice kiba cyakwedutse birenze ubushobozi bwacyo, bitewe ahanini no kwiyongera ibiro cyangwa gukura cyane. Uku gukweduka cyane kwa dermis bitera gucika k’uruhu, nuko bikagaragara ku gice cy’inyuma (cyitwa epidermis), byitwa amaribori.
Imiti yo mu bwoko bwa corticosteroids (iyi ni imisemburo yo mu bwoko bwa steroids), kuyikoresha nabi cyangwa kuyikoresha igihe kirekire nk’amavuta, cyangwa creams zo kwisiga, ashobora gutera amaribori kuko agabanya ubunini bw’uruhu na collagen (proteins zigize uruhu)
Ese amaribori aravurwa?
Ubwayo nta ngaruka zindi atera umubiri. Ni gacye cyane ashobora kwerekana indi ndwara yaba yihishe inyuma yayo.
Dore uko wakwivura amaribori
Urubuga rwa Internet www.stephealth.com ruvuga ko bitewe n’urugero amaribori ariho, hari aho adahita agenda, bigasaba igihe kugira ngo ashire ku mubiri. Ibyo bisaba ko umuntu amenya urugero amaribori ye agezeho kugira ngo amenye uburyo yakoresha akabasha kuyivura.
Indimu n’amavuta ya Olive
Uburyo bwa mbere umuntu ufite amaribori yakoresha yivura, ni ugukoresha indimu n’amavuta ya Olive. Aha umuntu ufite amaribori afata igice cy’indimu agasiga aho ari mu gihe cy’iminota 10, yarangiza agasigaho amavuta ya Olive akanogereza na none indi minota 10.


text:
Korali Family of Singers bateguye igitaramo bitiriye ‘Umuryango Mwiza’
ubuzima bwa Joyce Meyer, umwe mu bavugabutumwa bakomeye ku isi wabashwe ku ngufu na Se igihe kirekire
JOYCE Meyer ni umwe mubyamamare ku isi byigisha ijambo ry’Imana muburyo bwo kwizera munzira ya Gikirisito yo kubohoka . Akaba ari n’umwe mubagize ishyirahamwe twavuga ko rishinzwe ubujyanama bw’imigenzereze y’ibwirizabutumwa izwi nka Evangelical Council for Financial Accountability ( ACFA ) .
ESE YABAYEHO ATE ?
JOYCE Meyer wavutse yitwa Pauline Joyce Hutchison yabonye izuba tariki 4,Kamena,1943 akaba yaravukiye mumajyepfo ya ST LOUIS . Papa we umubyara yagiye mugisirikare ajya kurwana intambara ya kabiri y’isi ( World War 2 ) amaze igihe gito avutse .JOYCE akaba atangaza ko se yatangiye kumukorera ihohoterwa rishingiye kugitsina (sexual abuse) akiva kurugamba , ibi akaba akunda kubigarukaho cyane mumakoraniro abonekamo cyane , abumva ibiganiro bye bo ndetse nabasoma ku bitabo bye barabizi .
JOYCE Meyer yaje kubona impamyabumenyi muri o’fallon technical high school yaboneye mu ishuri rya ST LOUIS , yashakanye n’umucuruzi nyuma y’igihe gito asoje amashuri ye yisumbuye . Nyuma y’imyaka itanu gusa akoze ubukwe ahita atandukana n’uwo mugabo . Meyer avuga ko umugabo we yamwoshyaga ngo ajye kwiba amafaranga y’abakozi bari guhembwa aho yakoraga , maze akayazana bakajya kuyizihizamo muri California . Joyce avuga ko nyuma y’umwaka ayajyanye yahise ayasubiza . Amaze gutandukana n’uwo mugabo yaje gukora akazi ko mutubare aho ni mbere yaho ahura n’umutware we bari kumwe DAVE Meyer inzobere munyandikonyishyuzabwishyu . baje gushyingirana kuy’7,Mutarama,1967 .
JOYCE MEYER UKO YATANGIYE UMURIMO WO KWIGISHA
Meyer atangaza ko yumvise ijwi ry’Imana rimuhamagara muri 1976 igiye yari atwaye imodoka ajya ku kazi. Icyo gihe ngo yahise yumva abaye mushya muri we, ngo ndetse yiyumvamo urukundo rwinshi no kuzura umwuka wera. Joyce Meyer yahose aba umuyoboke w’urusengero rw’umukiza wacu muri St. Louis, rukaba rwari agashami k’urusengero rukuru rwa rw’abaporotestanti rwa Luther Kingmuri Missouri. Yatangiye kujya ahuriza abantu hamwe mu ishuri rya Bibiliya bagahurira muri resitora, akaba yarahise aba umuyoboke w’itorero ry’ubuzima bwa gikirisitu ryo muri Fenton.
Nyuma y’imyaka micye Meyer yari amaze kuba umuyobozi wungirije w’urusengero. Urwo rusengero rwahise rugira abayoboke benshi muri ako gace kubera uburyo abantu babaga bitabiriye ari benshi amasomo ye ya Bibiliya. Icyo gihe yatangiye no kujya kuri radiyo aho yatangiraga ikiganiro cy’iminota 15 cy’inyigisho za Bibiliya kuri radiyo yo muri St. Louis. Mu mwaka w’1985, Meyer yavuye ku mwanya wo kuba umuyobozi wungirije w’urwo rusengero ahita anaruvamo yishingira urwe ku giti cye yise “Ubuzima mu Isi” akaba yaratangiye kujya yigishiriza ku ma radiyo agera kuri 6 yo muri Chicago na Kansas. Mu 1993, umugabo we Dave yamusabye ko batangira n’ivugabutumwa ryo kuri televiziyo bakaba baratangije ikiganiro kuri tleviziyo ya BET bise “Kwishimira ubuzima bwa buri munsi”.
Joyce Meyer yakomeje gutera imbere nk’umuvugabutumwa ku isi ahanini bitewe n’uburyo yatangagamo ubuhamya bw’ibyamubayeho mu bwana bwe aho yabayeho afatwa ku ngufu na se wamubyaye. Mu mwaka wa 2005, ikinyamakuru Time Magazine cyamushyize ku mwanya wa 17 mu bavugabutumwa 25 ba mbere muri Amerika.
Joyce Meyer akoresha uburyo bw’ubuhamya mu myigishirize ye, ubu buryo bukaba ari bwo butuma abantu benshi bamwiyumvamo bakanamukunda cyane. Meyer yahawe impamyabumenyi zinyuranye mu by’ivugabutumwa harimo iy’icyubahiro yahawe na kaminuza ya gikirisitu ya Tampa muri Florida. Meyer yaje guhindura izina ry’itorero rye aryita itorero rya Joyce Meyer.
Joyce Meyer kuri ubu ari mu bavugabutumwa bakize cyane ku isi akaba afite amazu menshi muri Amerika, ndetse akaba anagenda mu ndege ye bwite, ibintu yagiye anengwaho n’abandi bavugabutumwa bagenzi be byo kubaho mu buzima buhenze cyane. Avuga kuri ibi bimunengwaho, mu magambo macye yagize ati, “nta mpamvu yo gusaba imbabazi z’uko twahawe umugisha tugahabwa ubutunzi.” Yakomeje agira ati, “ushobora kuba umucuruzi hano muri St. Louis nta muntu wakwibaza ku byo utunze ariko iyo uri umuvugabutumwa abantu bahita batangira kukugenzura.”
Mu mwaka wa 2003, ibiro by’urusengero rwe byashyize ahagaragara amafaranga we n’umugabo we bakoresha harimo miliyoni 10 z’amadolari yaguze indege ye agendamo, ibihumbi 107 umugabo yaguze imodoka ye, n’ibindi byinshi bakoresha mu buzima bwa buri munsi bihenze byose byishyurwa n’urusengero, bikaba byaratumye abantu batandukanye batangira kwibaza niba Meyer atarya amafaranga y’umurengera abayoboke b’itorero rye cyane cyane amaturo. Nyuma y’ibi, mu mwaka wa 2004, yahise atangaza ko agiye kugabanya umushahara w’ibihumbi 900 yahembwaga mu itorero ku mwaka, hamwe n’ibihumbi 450 by’umugabo bakajya batungwa cyane n’ayo bakura mu bitabo.
Joyce Meyer yanditse ibitabo byinshi bya gikirisitu byiganjemo ibyo kugarura icyizere ku bihebye, no kugarura abayobye mu nzira, harimo nk’ikitwa Imbaraga z’isengesho: Uko umuntu yagera ku Mana cyamenyekanye cyane no mu Rwanda yashyize hanze mu mwaka w’2007.


text:
Abaturage bo mu Murenge wa Ngororero mu Karere ka Ngororero batewe impungenge n’imvubu imaze igihe ibonera imyaka bahinze mu kibaya cy’umugezi wa Nyabarongo na Satinsyi, bagatunga agatoki ubuyobozi kutumva ikibazo cyabo.
Iyi mvubu ikomeje konera abaturage akenshi mu masaha y’umugoroba nibwo yirara mu gishanga maze imyaka ihahinze ikayirisha, gusa ngo impungenge zikomeje kwiyongera kuko aho yarishaga mu gishanga hahinzwe none ikaba irimo isatira hafi y’abaturage.
Bamwe mu baturage bonewe n’imvubu bo mu Murenge wa Ngororero baganiriye na Radio/TV1, bagaragaje ko iki kibazo bakigejeje mu buyobozi bw’inzego z’ibanze ariko bukabyirengagiza nkana bubasaba amafoto y’imvubu.
Umwe muri bo ati “Ni mvubu yapima ibiro nka 600 na 700, isigaye iba mu gice cyo hakurya cya Muhanga ariko iyo bigeze nijoro iraza ikona, ikarya ibijumba, urubingo ikarisha, ibigori na byo ni uko. Hari igihe yaje irarisha ihaze iraryama yahakuwe n’abantu bari bajyanye inzoga ku Rubugabaga ibikanze.”
Abaturage impungenge ni zose kuko ibyo yaryaga hafi y’umugezi bitakiboneka kubera izuba, bigatuma bagira ikibazo cy’uko yazabasanga mu ngo zabo.
Umuturage agira ati “Nubwo turi guhinga nta cyizere dufite ko hari ikintu twazaramura, utwatsi yarishaga twari mu gishanga abantu bamaze kuhahinga none iri kugenda nka kilometero. Icyo dusaba ubuyobozi ni ukugoboka abo yoneye, biramuka bishoboka niba hari aho zarindirwaga bayifata bakayijyana hamwe n’izindi. Ubu nta we ugitambuka nijoro kuko hejuru ya saa kumi n’ebyiri uba ufite impungenge ko yagucamo kabiri.”
Ibi bigarukwaho na mugenzi we ati “Imvubu yaranyoneye bwa mbere mbwira Gitifu arambwira ngo keretse twayifotoye amafoto akaba ari yo bohereza ku Karere, nta telefone mfite nayifotoza ariko se bwo nayegera gute kandi iryana. Aho hantu nahakuraga ibitunga abana na mituweli, nari narahahinze amateke n’ibijumba none imvubu yarabiriye.”
Umuyobozi w’Akarere ka Ngororero, Nkusi Christophe yavuze ko iki kibazo aribwo yakimenya ariko ngo bagiye gushaka uko bagoboka abonewe n’iyi mvubu ndetse bagakorana n’izindi nzego nka RDB bagashaka uko bayihakura.
Ati “Niba icyo kibazo gihari twagikurikirana, niba hari imvubu iri kona imyaka tugakurikirana abaturage bonewe hakaba hajyaho gahunda yo kubasubiza ibisimbura imyaka yabo nubwo ikibazo aribwo nkimenye.
Turakurikirana kuko umuturage adakwiye kuharenganira, hari ibigo birebwa n’icyo kibazo nka RDB, nk’Akarere turakurikirana tumenye ngo ibyonwe bingana iki, ni abahe baturage bonewe tubone kwinjira mu kibazo harebwa uko bafashwa.”
Abaturage bavuga ko hakwiye gushakwa igisubizo mu maguru mashya kuko bafite impungenge z’uko izabasanga mu ngo, gusa ngo ubuyobozi bw’inzego z’ibanze bwatereye agati mu ryinyo kandi badahwema kubugaragariza ikibazo.
Ikibazo cy’abaturage bonerwa n’imvubu si aha kigaragaye gusa kuko hirya no hino mu gihugu hagiye humvikana imvubu zitoroka ibyanya nyamburanga zikonera abaturage ndetse zigakomeretsa na bamwe.
Urugero rwa hafi ni tariki ya 29 Gicurasi, mu Karere ka Musanze, Umurenge wa Muhoza aho yakomerekeje abaturage babiri ariko inzego z’umutekano zikaza kuyirasa igeze mu murenge Muko.
NKURUNZIZA Jean Baptiste
UMUSEKE.RW


text:
Uru rubuga nurwo aba kiriya bimbere, hitamo igihugu musi ya paji, niba igihugu cyanyu kitarimo muhitemo mpuzamakungu.
1. Intego. Ubu buryo bwo gukemura impaka kuri domaine name byahiswemo na (ICANN); Ni ubuzima gatozi hifashijwe inyandiko yemeza, isobanura amahame na mabwiriza mukurwanya impaka hagati yawe nundi utari twe(umwanditsi) kunyandiko yakoreshejwe wiyandikisha kuri domaine name. Ibikomeza mugika cya 4 cyiz’ingamba bizakurikizwa hifashishijwe amabwiriza y’uburyo bwo gukemura impaka kuri domaine name(amabwiriza akurikizwa)ahari hano, ndetse n’ubuyobozi bushinzwe gukemura impaka yabatanga serivisi ku kuzuza aya mabwirizwa.
2. Abaguhagarariye.Mukwandikisha domaine name cyangwa adusabye gukomeza cyangwa kuvugurura domain name yiyandikishijeho,nkuko mwatwemeje kandi mukadusezeranya ko: (a) Inyandiko wakoresheje wiyandikishako yuzuye kandi nta makosa; (b) Ku bumenyi bwawe,mu kwandikisha domain name wirinda kubangamira uburenganzira bw’abandi; (c) Ntugomba kwandika domain name mu buryo butemewe n’amategeko; Ntabwo ugomba gukoresha domain name nkana wica amategeko cyangwa amabwiriza. Ni inshingano zawe mu kwita ku kwandikisha domain name mu ku tabangamira uburenganzira bw’undi.
3.Guhagarika,kohereza no Guhindura.Tuzahagarika,twohereza cyangwa duhindure iyandikishwa rya domaine name mu buryo bukurikira:a. Ibivugwa mu byateganyijwe mugika cya 8,inyemezabwishyu zacu zanditse cyangwa ziri electronic z’amahame yemewe cyangwa aba ajenti babyemerewe gukora icyo gikorwa;
Dushobora guhagarika ,kohereza cyangwa guhindura domain name wiyandikishijeho dukurikije amahame yemewe yo kwiyandikisha cyangwa ubundi buryo busabwa n’amategeko.
4. Imyanzuro y’akanama nkemurampaka. Iki gika gikubiyemo imyanzuro igomba gushyikirizwa akanama nkemura mpaka. Iyo myanzuro izohererezwa umwe mu bayobozi ba kanama nkemura mpaka bavuzwe hano (umwe, mu “batanga”).a. Gukemura impaka. Usabwa gutanga imyanzuro ku kanama nkemurampaka mugihe urega afite ibihamya bishinja ufite urubuga, bigatangwa hakurikijwe amategeko yashyizweho,ariyo: i. Izina rya domain name yawe risa nirindi cyangwa ryenda gusa ku ndangagicuruzwa urega afitiye uburenganzira;
c. Uko werekana uburenganzira bwawe no kurengera inyungu zawe kuri domaine name kubashaka ku kubangamira. Igihe ubonye ikirego, ugomba kwifashisha igika cya 5 cya mategeko ngengarubuga bikagufasha kwiregura neza. Kubwibi bikurikira, byihariye kandi nta mbibi, igihe inteko ibonye ko hifashishijwe igenzura ryayo, ku bimenyetso byatanzwe, ikwereka uburenganzira bwawe n’inyungu wemerewe kuri domain name kubw’intego y’igika cya4(a)(ii):i. mbere ya buri menyesha ku mpaka, witegura gukoresha domaine name cyangwa izina bihuye na domain name hifashishijwe ubunyangamugayo mugutanga ibicuruzwa na serivisi, cyangwa
d.Gutoranya utanga serivisi. Urega ahitamo utanga serivisi wemewe na ICANN atanga ikirego kutanga serivisi,umuhagarariye akurikirana ikirego,uretse mugihe cyo kunga impande zombi nkuko byavuzwe kugika cya4(f)
e. Ishyirwa mu bikorwa ry’ikirego no guhura n’inteko. Amategeko agena ishyirwa mu bikorwa ry’ikirego ndetse no guhura n’inteko ariyo igena uko impaka zihoshwa. (“Inteko y’ubuyobozi”)
f. Kunga ibirego mo kimwe. Igihe impaka zabaye nyinshi hagati y’uwarezwe n’urega, umwe cyangwa undi akora inyandiko yo gushyira hamwe ibirego bikaba kimwe mbere y’inteko y’ubuyobozi. Iy’ inyandiko igomba kumvwa n’inteko nkemurampaka yahawe inshingano yo kumva impaka zadindiye hagati y’impande zombi. Iyi nteko nkemurampaka igomba kunga impaka mw’ ibanga, Uburyo impaka z’ungwa hakurikijwe amategeko yemejwe na ICANN.
g. Amande. Amande yose acibwa nyiri urubuga afite aho ahuriye n’impaka,imbere y’inteko yishyurwa n’uwareze,uretse igihe habaye kwagura akanama nkemurampaka kakava ku muntu umwe bakaba batatu, nkuko byemejwe n’igika cya 5(b)(iv) mu mategeko yo gukemura impaka,aho amande agabanywa hagati y’uwarezwe n’urega.
h. Uruhare rwacu mu icibwa ry’urubanza. Ntabwo twemerewe,kugira icyo dukora mu icibwa ry’urubanza imbere y’akanama nkemurampaka. kandi ikindi cyiyongereyeho,ntabwo imyanzuro yafashwe tugira icyo tuyihinduraho.
i. Imyanzuro Les recours dont dispose un plaignant dans le cadre d'une procédure devant une chambre administrative sont limités d'exiger l'annulation de votre nom de domaine ou le transfert de votre enregistrement de nom de domaine au plaignant.
j.Gutangaza imyanzuro. Nyiri urubuga atangaza buri mwanzuro wavuzwe n’inteko nkemurampaka hagendewe mu kubahirizwa domain name twanditse. Imyanzuro yose yafashwe niri tegeko itangazwa kuri internet, uretse imyanzuro y’agabanyijwe n’inteko nkemurampaka.
k. Kuboneka kw’imigendekere y’urubanza. Akanama nkempurampaka gashyiraho ibivugwa mugika cya 4 ntikabuza wowe n’uwakureze kuba mwatanga impaka murukiko,mbere yuko akanama nkempurampaka gatangaza umwanzuro. Kandi iyo inteko nkemurampaka ifashe umwanzuro wo guhagarika domaine name cyangwa kuyitanga, tugomba gutereza iminsi 10 y’akazi (nkuko bigaragara mu mahame atugenga) nyuma tumenyeshwa nuhagarariye uregwa umwanzuro, mbere yuko umwanzuro w’inteko nkemuram paka ushyirwa mubikorwa. Tuzashyira mubikorwa umwanzuro usibye mu gihe twaba twakiriye inyandiko yemewe muri ya minsi 10 y’akazi (ikopi y’urega, impapuro z’isinyweho n’umwanditsi w’urukiko) yerekana ko watangiye ikirego mu nkiko. Aho urega yashyize hakurikijwe igika cya 3(b)(xiii) cya mategeko agenga imiburanishirize. (muri rusange , urwo rukiko ruherereye aho icyicaro cyaho dukorera cyangwa kuri aderesi wanditse mu bubikoshingiro dufite bigaragara muri Whois. Reba igika cya 1 ni cya 3(b)(xiii)mu mategeko muburyo burambuye). Nitubona izo nyandiko mu minsi 10 y’akazi, ntituzashyira mubikorwa umwanzuro w’inteko nkemurampaka, kandi ntacyo tuzakora, kugeza igihe tuzabona (i) igihamya kizatunyura ko byakemutse neza hagati y’impande zombi, (ii) igihamya kitunyuze ko wakuyemo ikirego mu rukiko, cyangwa (iii) ndetse n’inyandiko ko ntaburenganzira bwo gukomeza gukoresha domain name.
5. Tous les autres litiges et litiges. Tous les autres litiges entre vous et toute partie autre que nous concernant votre nom de domaine les enregistrements qui ne sont pas introduits en vertu des dispositions du paragraphe 4 relatives aux procédures administratives obligatoires sont résolus vous et toute autre partie par le biais d'un tribunal, d'un arbitrage ou d'une autre procédure qui pourrait être disponible.
6. Notre implication dans les litiges. Nous ne participerons d'aucune façon à un différend entre vous et une partie autre que nous concernant l'enregistrement et l'utilisation de votre nom de domaine. Vous ne devez pas nous nommer en tant que partie ou autrement nous inclure dans une telle procédure. Dans l'éventualité où nous sommes désignés comme partie à une telle procédure, nous nous réservons le droit de soulever tous les moyens de défense jugés appropriés, et de prendre toute autre mesure nécessaire pour nous défendre.
7. Maintenir le statu quo. Nous ne pouvons pas annuler, transférer, activer, désactiver ou changer le statut d'un domaine nom enregistrement en vertu de cette politique, sauf tel que prévu au paragraphe 3 ci-dessus.
8. Transferts lors d'un litige.
a. Transferts pendant un litige Transfert d'un nom de domaine à un nouveau titulaire. Vous ne pouvez pas transférer votre enregistrement de nom de domaine à un autre titulaire (i) pendant un procédure administrative en cours introduite en vertu du paragraphe 4 ou pour une période de quinze (15) jours ouvrables (tel qu'observé à l'endroit de notre principal établissement) après la conclusion de cette procédure; ou (ii) lors d'une procédure judiciaire ou d'un arbitrage entamé concernant votre nom de domaine, à moins que la partie à laquelle l'enregistrement du nom de domaine est transféré accepte, par écrit, d'être liée par la décision du tribunal ou de l'arbitre. Nous nous réservons le droit d'annuler tout transfert d'enregistrement de nom de domaine à un autre titulaire est faite en violation de cet alinéa.
b. Modification des registraires. Vous ne pouvez pas transférer l'enregistrement de votre nom de domaine à un autre registraire au cours d'une procédure administrative en attente. procédure intentée en vertu de l'article 4 ou pour une période de quinze (15) jours ouvrables (tel qu'observé à l'endroit de notre principal lieu d'affaires) après la fin de cette procédure. Vous pouvez transférer l'administration de votre enregistrement de nom de domaine à un autre registraire lors d'une action en justice ou d'un arbitrage en cours, à condition que le nom de domaine que vous avez enregistré auprès de nous continue d'être soumis à la procédures engagées contre vous conformément aux termes de la présente politique. Dans le cas où vous transférez un enregistrement de nom de domaine Pour nous, pendant la durée d'une action en justice ou d'un arbitrage, ce litige reste soumis à la politique de bureau d'enregistrement à partir duquel l'enregistrement du nom de domaine a été transféré.
c. Modifications de politique. Nous nous réservons le droit de modifier cette politique à tout moment avec la permission de l'ICANN. Nous publierons notre politique révisée à http://www.afriregister.rw/udrp.php au moins trente (30) jours civils avant qu'il ne devienne effectif. À moins que cette politique ait déjà été invoquée par la soumission d'une plainte à un fournisseur, auquel cas la version de la politique effet au moment où il a été invoqué s'appliquera à vous jusqu'à ce que le différend soit terminé, tous ces changements vous lieront à l'égard de tout litige relatif à l'enregistrement d'un nom de domaine, que le litige ait été soulevé avant, à compter de la date d'entrée en vigueur de notre changement. Dans le cas où vous s'opposer à une modification de cette politique, votre seul recours consiste à annuler l'enregistrement de votre nom de domaine chez nous, à condition que vous ne soyez pas droit à un remboursement de tous les frais que vous nous avez payés. La politique révisée s'appliquera à vous jusqu'à ce que vous annuliez l'enregistrement de votre nom de domaine.


text:
Inyigisho yo ku wa gatatu, Icyumweru cya 21 gisanzwe, C, 2019, 28/08/2019 – Mutagatifu Agustini
AMASOMO: 1º. 1 Tes 2, 9-1; 2º. Mt 23, 27-32
Amasomo Pawulo intumwa atugezaho ateye ubwuzu. Kuyasoma biryohera umutima n’ubwenge. Umukristu ufite inyota yo kwitagatifuza ntashobora kurangara yumva ingingo zose Pawulo intumwa atanga. Yabashimiye Abanyatesaloniki uburyo bakiriye Inkuru Nziza nk’Ukuri kw’Imana Data Ubwayo. Ntibakiriye Ivanjili nk’amagambo cyangwa inkuru z’abantu. Ni yo mpamvu bayiziritseho bakayishyira mu bikorwa babikuye ku mutima. Ni yo mpamvu bitangiye gufasha Pawulo n’abo bagendanaga mu mirimo yabo. Pawulo na we aributsa ko yabamamajemo Inkuru Nziza atajenjetse kuko yiyumvagamo ububyeyi burenze imivugirwe. Umubyeyi mu bana be arangwa n’umutima urera, ujijura kandi utota iyo bibaye ngombwa kugira ngo abana badakura bakora nabi.
Uwo mutima wa kibyeyi, Pawulo Intumwa awukomora kuri YEZU ubwe. Twiyumviye na none ukuntu YEZU KRISTU akomeje gutota Abafarizayi n’Abigishamategeko agira ngo arebe ko hagira akarokoka uburangare bwatumaga benshi bahunza amaso ibyiza yabatangarizaga. Igitangaje ni uko bakomeza gusukura imva z’abahanuzi bishwe kera n’abasokuruza babo! Nk’aho bakwikosoye ngo bakire Ukuri YEZU yabatangarizaga, bari mu migambi yo kumushandikira babeshya ngo baririra abahanuzi bazize akamama! YEZU KRISTU nk’Umubyeyi nyawe, yemeye no kubacyaha ngo basigeho, bazirikane Ukuri baguharanire kandi bagukunde bagukundishe n’abandi. Uko Kuri yari We nyine Umwana w’Imana Nzima. Agamije kubasukura kuko abitegereza agasanga ari nk’izo mva zirabye ingwa; arareba agasanga uko imitima yabo imeze mu ntimatima biteye agahinda: huzuyemo ibihumanya by’amoko yose, uburyarya n’ubugome. Nyamara natwe YEZU aratubwiye: icyihutirwa si imirimo dukora muri Kiliziya duhereye mu Muryango Remezo tukageza ku gicumbi i Vatikani! Icya ngombwa kandi cyihutirwa ni ukwitoza kwikamuramo ubumara bwose buturuka kuri Sekibi. Ntiduterwe ubwoba n’ibishuko bitwugarije tudahwema kwiyumvamo, ahubwo twishime niba tuzindukira gusingiza Imana no kuyirangamirana ubwuzu; twigenzure turebe niba ikibatsi cy’ibyiza by’ijuru cyaradukongejwemo; ni muri icyo kibatsi cy’URUKUNDO dushobora kwizera gutsinda urugamba duhamagariwe kurwana duhabwa imbaraga mu masakaramentu yose cyane cyane Ukarisitiya na Penetensiya, twumvira inama zose Umubyeyi wacu Bikira Mariya atugira kuko ari Umubyeyi ugira inama nziza.
Ntitwibwire ko turi ku rugamba twenyine. Dore duhagarikiwe n’imbaga itabarika y’Abamalayika n’abatagatifu badukomeza. Uyu munsi twahimbaje Mutagatifu Agusitini (354-430) wabaye icyatwa mu bitagatifuje akagarura roho z’abantu benshi aho amariye kuva mu bitotsi iraha ry’isi ryari ryaramudubitsemo! Na n’uyu munsi ayoboye roho nyinshi zisomana ubwuzu inyigisho yadusigiye cyane cyane izikubiye mu buhamya yatanze amaze guhinduka uwa-KRISTU. Uwo mutagatifu wabaye umwana wa Monika intwari yabyirukiye gutsinda, atwigisha ko guhinduka tukigobotora ibyaduhindanyaga bishoboka. Ikiguzi ni ukwiyima akaryoshye ko muri iyi si kugira ngo tutazajugunywa hirya y’isi nshya dutegereje. Iyo umuntu akuruwe n’akaryohera umubiri ko mu isi, akemera kugakurikirana, ibye biba birangiye, roho ye iratwarwa ikanodoka ikazamera nka ya mbeba yakurikiranye akaryoshye mu nsi y’ibuye, iyo itigomwe ngo yizirike umukanda, yizige, iranyerera ikidumbura mu muriro utazima. Kiliziya iha abahanuzi bayo ububasha bwo gukangura izo roho kugira ngo zibe maso zidatwarwa burundu. Uwo murimo ukorwa ku bw’imbaraga zikomeye za Roho Mutagatifu, ni wo utuma abantu bagenda bikubita agashyi bagahinduka bahindutse. Ikimenyetso gihambaye cy’iryo hindurabuzima, ni ibyishimo by’ijuru bidukurura, twakwitegereza iby’isi tugasanga umuyaga ubirusha kuremera! Twese dusabe iyo ngabire yo kubyumva maze dukataze tugana ijuru nta kidukoma imbere cyangwa mu nkokora.
YEZU KRISTU ni Muzima abutubuganizamo. Nasingizwe. Umubyeyi Bikira Mariya aduhakirwe, Adusabire Mutagatifu Agusitini n’abandi batagatifu twahimbaje none ari bo Herimesi, Adelinda, Yuliyane na Alegisandere. Umunsi mwiza bavandimwe mwese mwisunze Mutagatifu Agusitini, Umunsi mwiza bakristu mwese ba Paruwasi ya Kibangu muri Diyosezi ya Kabgayi mu Rwanda n’andi maparuwasi yisunze Agusitini Mutagatifu ku isi yose.
Padiri Cyprien Bizimana


text:
Ikinyarwanda kiragana he?: imvugo nshya muri Kigali
Gupesesha ni umukemo kuri sosayati*
*: Ni kwakundi tu ku bijyanye n’imvugo yanjye… abataba I Kigali cyangwa abatamenyereye sirikwi (circuits) mbamo amagambo amwe n’amwe ashobora kubacanga (kubayobera) ariko nkuko nabibemereye nta ribi (nta kibazo) nzajya ngenda nyabasobanurira mbonereho no kubigisha imvugo (Jargon - slang) y’abatawuneri (towners - abanyamujyi) kugira ngo hatazagira ubaragira (ubabeshya)…sibyo wangu ? (nshuti zanjye?)
Sasa se mumeze bon ? (murakomeye ?) Wangu, njye ndi ku myako ndavibura (meze neza cyane) ejo bundi nkoze jampu (jump – nasimbukiye) Asitirida (Astrida – Butare) mu ka dilu (deal – gahunda) kamwe gutya tu ngira amacensi kararya (bigenda neza) bahita bampesa (bampa amafaranga) ngaruka ndi hewani byanze gusubirana (nishimye cyane) ubu ndi kuri swingi z’insazi (swing - mfite ibyishimo bidasanzwe)… Ku mipeso nakwica ! (mfite amafaranga) hahahah..
Reka rero mbahe kuri sitori (story – inkuru) tu nkuko bisanzwe… Ubwo nyine nk’uko nari mbibabwiye hejuru, igihe najyaga Huye nageze muri gare Nyabugogo maze gukatisha tike (ticket) muri ajanse (agence – agency) mba mbwitse mw’ibasi (nicara muri bus) ntegereje ko dutsimbura (duhaguruka)… Ngiye kubona mbona haje umubile (umusore) w’umu rasi (rasta) ariko tu ubona ko ari agahezo ari kirizeri (criseur – utagira amafaranga) w’ipanci wabwahagiranye (ari umutekamutwe w’umunyabibazo). Mani, isari yari yamurenze iseseme ari kugenda asaba umungazi (ashonje agenda asabiriza) ku mbehe (amatagisi) zose zari ziparitse zuzuye aba pasenja (passenger – abagenzi)… Wabonaga ba bademu bandi bapesesha (abagore basabiriza) bamugiriye ifitina rya hatari (bamwishyizemo bikomeye) kuko yari yakabye iseta (yari yavogereye agace kabo)… Tipe anyinjiriye (uwo musore angezeho) abanza kuncensa (kumpa amacensi – chance – indamukanyo y’aba rasta) arangije atangira kuntera injuga (kumbeshyabeshya) z’ukuntu ngo abura ubu fo rare (amafaranga make) kugira ngo yuzuze tike imujyana kwitabira igitaramo aho yagombaga gupafominga (performing – kuririmba) kuko ngo ari umusani (umuhanzi)… Kope (copain – nshuti), nabuze uko mbigira kubera ak’ubujama tu katabura (aka gisore) mutera i sambale (cent balles – muha ijana) arikura (aragenda) ariko nsigara nzi ko tu anyomoye kwa je (ayankuyemo ku mayeri)… Numvaga nta ribi (nta kibazo) kuko nari ngiye kuri dilu z’imiguruko (ngiye muri gahunda zikomeye) mfite morali za ufu (fou – mfite akanyamuneza kadasanzwe)…
Ariko rero sasa, byatumye nongera kwibaza ikibazo kirebana na bariya bantu bapesesha ahantu hamwe na hamwe muri iyi siti (city – umujyi) yacu cyane cyane ahakunze guhurirwa n’abantu benshi nko muri gare, ku masoko n’ahandi… Sinzi uko mwe mubyumva, ariko njye kabisa mbona ibintu byo gupesesha ari umukemo kuri sosayati nyarwanda ! (ari igisebo ku muryango nyarwanda).
Mu gihe turi muri gahunda zo kwihesha agaciro mbona ibintu byo gupesesha bitajya mbere kuko nta shema, nta gaciro kari mu kubaho tu utegemeye (wiringiye) gutungwa n’abandi. Ikigayitse cyane kandi ni uko usanga abenshi mu bapesesha nta n’ubumuga bwa hatari (buhambaye) baba bafite bwababuza gushaka imikabwe bagatumika (gushaka akazi bagakora) nk’abandi bose… Cyane cyane ko tuzi ko hari imipango (gahunda) yashyizweho na Leta yo kugirango abo bantu bafite ibibazo by’ubumuga iveni (even – ndetse) n’ibindi bitandukanye bahurizwe mu mashyirahamwe, bafashwe kwifasha. Harimo nk’ibintu byo kwigishwa imyuga no guterwa inkunga mu bundi buryo bwinshi butandukanye. Ikindi kandi tuziko hari benshi bafite ubumuga butandukanye bakomeje kugaragaza ubushobozi mu bintu biganisha kw’iterambere ryabo bwite ndetse n’iry’igihugu ! Mbona rero gupesesha haba harimo n’ingeso mbi y’ubunebwe ndetse no kutiyubaha dore ko benshi mu bapesesha usanga baniyandarika mu buryo bwinshi, nka bariya bademu usanga bafite inswende nk’icyatanu (abana benshi) zituma isazi ahongaho… Buriya kandi n’ubwo mubona barerembura amaso kuriya, akenshi aba ari hayi (high – isindwe) kuko abenshi muri bo bakoresha ibiyobyabwenge tuba twabaguriye iyo tubaha kashi (cash – amafaranga) zacu tuba twavunikiye !
Nkaba numva rero iki ari ikibazo kizwi n’inzego zibishinzwe, nkaba mbona hari hakwiye kongerwamo kime (imbaraga) mu kurwanya ingeso mbi yo gupesesha kuko bitajyanye na gato n’umuco nyarwanda kandi bikaba binabangamiye gahunda abanyarwanda twese turimo yo kwihesha agaciro twereka amahanga ko kweli « Ak’imuhana kaza imvura ihise »…
Ngayo nguko, reka mbe nciye mu byatsi (mbe ngiye gato) turi kumwe…
Pisi ! (Peace)
KANAKA


text:
Isosiyete yacu itanga ibicuruzwa byakozwe na microfiber hamwe nibara ryawe bwite, ingano, ikirango hamwe na pake yanditseho.Niba ushaka gutangiza ubucuruzi bwimodoka irambuye hamwe nibindi bicuruzwa, Weavers China Limited izaba imwe mubyo wahisemo.Niba usanzwe ukora ubucuruzi bwa microfiber ukaba ushaka kugerageza microfiber nshya y'Ubushinwa, nyamuneka twohereze itegeko ryo kugerageza.
Twatangiye gukora imyenda ya microfiber igitambaro mumwaka wa 2010, hanyuma duhindukira kwagura igitambaro cya microfiber umusaruro wigitambaro cyigikoni, igitambaro cyimisatsi, igitambaro cya siporo, igitambaro cyamatungo, hamwe nigitambaro cyimodoka mumwaka wa 2011. Nyuma ya 2013, twibanze gusa kumasuka yimodoka ya microfiber kugeza ubu.Dufite metero kare 1000 y'ibihingwa n'abakozi 20 bo gutema no gukora igitambaro, hamwe n'ububiko bwa metero kare 800 hamwe n'abakozi 12 bo gupakira no kugenzura ubuziranenge.
Ubwiza buhoraho
Ubwiza buhoraho, Igiciro cyiza, Serivisi nziza ninshingano za sosiyete yacu duhora dukorera.Dufite abadandaza ba microfibre barenga 6 arizo nganda kabuhariwe mu gukora imyenda itandukanye ya microfiber yigitambara nkintambara yo kuboha terry microfiber, kuboha imyenda ya microfiber, imyenda ya microfiber, imyenda ya microfiber, imyenda ya korali ndende ya microfiber, gukora ntugahangayikishijwe nuko impamvu tudatanga imyenda, kuko ntabwo uruganda rwa microfiber rwo mubushinwa rutanga imyenda yose, nibisanzwe muruganda.Ubufatanye burambye hamwe nizindi nganda ebyiri zo gusiga zishyigikira uburyo bwiza bwo gusiga irangi, cyane cyane kubintu byihutirwa hamwe nibicuruzwa bito bifite amabara yihariye.
Kugenzura ubuziranenge bukomeye bituma igitambaro cyacu gifite inenge kugera kuri 5% -8%.Igipimo gifite inenge gisanzwe kuva 1% -3% muruganda rukora amamodoka.Bishatse kuvuga ko twatoranije amasume menshi afite inenge muburyo bumwe bwo gukora igitambaro (Ntabwo bivuze ko dukora inenge nyinshi)
Kubicuruzwa bya OEM, dukora neza kugirango turinde ibicuruzwa byabakiriya kandi ntitubigana kubandi.Kubaka umubano winyangamugayo kandi wizewe hamwe nabakiriya, kandi ukore cyane kugirango ube isoko yawe yizewe.


text:
Reba Video
Baza Shangazi
Imico 3 Isenya Urukundo
1. Ntukaremereze utuntu duto
Niba umukunzi wawe akoze agakosa, ntugahite ubikuririza ngo bimere nk’aho yaciye inka amabere nk’uko bajya babivuga. Buri wese afite uburenganzira bwo gukosa, ikibi ni ukubigira akamenyero. Tuvuge, niba ajugunye imyenda hejuru y’uburiri akagenda atayizinze ngo ayisubize mu kabati, ntukamere nk’aho akoze ikindi kintu gikomeye ahubwo wowe jya umuruta uyifate uyizinge uyimusubirize mu kabati kandi ubikorane umutima mwiza utinuba, ni bwo nawe azakureberaho urugero kandi noneho ubutaha akabikora.
Niba akunda gukina imikino yo kuri teleiziyo nk’uko bigaragara ku ifoto, wowe ukaba utabikunda, ntukamurakarire; jya umureka yikinire, gusa umwereke ko wowe utabikunda. Uzaba ureba, ubutaha azajya aza abanze akubaze icyo ushaka kureba kuko ubushize yabonye ko umwihanganira kabone n’iyo wowe utabikunda, azabigirira ko ujya umuha amahoro maze nawe ayaguhe kandi yishimye.
2. Ntukamufatire ibihano kuri buri kantu kose akoze
Guhana umukunzi wawe kuri buri kantu kose akoze udakunda ntacyo bizafasha urukundo rwanyu, usibye guhora mwese murakaranya. Hari abantu bamwe babura icyo bakora iyo abakunzi babo bakoze ibintu batishimira bagahitamo kubashakira ibihano. Ibi bihano bishobora kuba kutavugana nabo mu gihe cy’iminsi ibiri cyangwa inarenze, gutaha bagahita biryamira yakuvugisha ukamusubiza nabi, kumuhisha ibintu bimwe uziko ajya akoresha bikakubangamira (nk’imikino ajya akina, ibitabo ajya asoma akakwima umwanya,) n’ibindi…
Burya akenshi birakubabaza, bikagushengura umutima, aho kugira ngo ubyitwaremo utyo, jya ugerageza kureba ibyiza akora, ugerageze kureba uruhande rwe rwiza kandi wumve ibyo biguhagije; ubundi uzaba ureba ukuntu bizamukora ku mutima agahinduka ubwe nta zindi mbaraga ushyizeho, kubera izo mbuto nziza wamwereye, witwara gutyo.
3. Ntugahatirize
Hari igihe umukunzi wawe ashobora kugukorera ikosa, ukamubabarira ari nko kumwikiza, kubera ko wabuze uko ugira; akenshi ugahora ubyibuka cyangwa ugahora wumva usa n’umurwariye inzika, usa n’uwifuza nawe umunsi umwe kuzamwishyura iryo kosa yagukoreye, ukabona kuruhuka! Kenshi ugerageza no kubyikuramo bikakunanira neza neza, ukagerageza kwishyiramo ko wamubabariye kandi ko wishimanye nawe ariko wakwisuzuma ukumva urasa n’urimo kwibeshya. Sigaho kwirwaza umutima, rekera aho niba wumva byanze, nta tegeko ufite ryo kugumana nawe niba wumva urukundo rwari rubahuje rutagihari kuko ni ryo shingiiro ry’umubano wanyu. Gusa umwegere ubimubwire udahubutse, kuko burya iyo we akigukunda cyangwa se akaba atari abyiteguye biramuremerera cyane kumva ko umusezeye, ko utagishaka kubana nawe.
Mu rukundo, jya wirinda guhubuka no guhatiriza ngo ukore ibitakurimo ushaka kumushimisha, wirinde kandi no kumukomeretsa mu gihe ubimubwira kuko burya umuntu mwigeze kubana n’iyo mwatandukana, ntibiba ari byiza ko mutandukana nabi.
Subscribe to: Post Comments (Atom)


text:
UMUSOMYI WA BIBILIYA, ni igitabo gitegurwa n’UMURYANGO W’ABASOMA BIBILIYA MU RWANDA (Ligue Pour la Lecture de la Bible), kigamije gufasha abantu guhura n’Imana buri munsi mu ijambo ryayo. Kuri uyu wa gatatu, taliki ya 12, Ukwezi kwa gatandatu, turasoma muri Zaburi 68.21-36
21. Imana itubera Imana y’agakiza idukiza kenshi, Kandi Uwiteka Umwami ni we ubasha gukūra mu rupfu.
22. Ariko Imana izamenagura imitwe y’abanzi bayo, N’igikoba kiriho umusatsi cy’umuntu wese ukomeza kwishyiraho urubanza.
23. Umwami Imana yaravuze iti “Nzabagarura bave i Bashani, Nzabagarura bave imuhengeri w’inyanja,
24.Kugira ngo winike ikirenge cyawe mu maraso, Indimi z’imbwa zawe zigabane abanzi bawe.” 25. Mana, barebye amagenda yawe, Amagenda y’Imana yanjye, Ni yo Mwami wanjye yinjira ahera.
26. Abaririmbyi bagiye imbere, Abacuranzi bakurikiyeho, Hagati y’abakobwa bavuza amashako. 27.Muhimbarize Imana mu materaniro, Mwa bakomotse ku isōko ya Isirayeli mwe, Muhimbaze Umwami Imana.
28. Nguriya umuryango wa Benyamini umuhererezi, Ni wo mutware wabo, Harimo n’abakomeye b’Abayuda n’umutwe wabo, N’abakomeye b’Abazebuluni, N’abakomeye b’Abanafutali.
29. Imana yawe igutegekeye imbaraga, Mana, komeza ibyo wadukoreye,
30.Uri mu rusengero rwawe, I Yerusalemu ni ho Abami bazakuzanira amaturo.
31. Hana ya nyamaswa yo mu rufunzo, N’amapfizi menshi n’inyana zo mu mahanga, Kugira ngo bakuramye bazanye ibice by’ifeza, Tatanya amahanga yishimira intambara.
32. Abakomeye bazaza bavuye muri Egiputa, Etiyopiya hazihuta kuramburira Imana amaboko yaho.
33.Mwa bihugu by’Abami bo mu isi mwe, Muririmbire Imana, Muririmbire Umwami ishimwe. Sela.
34. Ni we ugenda ku ijuru ryo hejuru y’amajuru yose, Ryahozeho na kera kose, Dore avuga ijwi, ijwi rikomeye.
35. Mwāturire Imana ko ifite imbaraga, Ubwiza bwayo buri hejuru y’Abisirayeli, Imbaraga zayo ziri mu bicu.
36. Mana, uteye ubwoba uri ahera hawe, Imana y’Abisirayeli ni yo iha abantu bayo imbaraga no gukomera. Imana ihimbazwe.
Ibibazo bidufasha gusobanukirwa umusomyi
1. Ibyo nsomye birambwira ibya nde, kandi biranyigisha iki?
2. Ibyo nsomye biranyigisha iki
Ku Mana data wa twese?
Kuri Yesu kristo?
Ku Mwuka Wera?
3. Mbese mu byo nsomye harimo:
Urugero rwiza nakurikiza?
Urugero rubi nakwirinda?
Ubusobanuro bw’umusomyi
Imana itubera Imana y’agakiza, idukiza kenshi (21): Uyu mwanditsi hari ukuntu azi Imana. Yagiye yigaragaza kenshi mu mibereho ye, iramukiza. Muri iyi si tunyura muri byinshi biturushya. Uburwayi, ubukene, akarengane, intambara, ibibazo byo mu ngo, mu itorero... Aho hose haba ibirushya imitima yacu. Ariko Imana dusenga irahadusanga ikatubera Imana y’agakiza. Ni Imana ifite ubushobozi bwo kudukura ikuzimu, ikadukiza urupfu. (Ef.4.9s-10). Muhimbarize Imana mu materaniro... (27): Umutambagiro nk’uyu tuwubona ubwo Sawuli na Dawidi batabarukaga bamaze kunesha abafilisitiya (1 Sam. 18.6). Abaririmbyi, abacuranzi n’ababyinnyi bari imbere y’lmana yanesheje abanzi. Abitabiriye uyu mutambagiro barahamagarirwa guhimbaza Imana. Ababenyamini n’Abayuda bahagarariye imiryango yabyaye abami Sawuli na Dawidi, Abazeburuni n’Abanafutali bahagarariye intwari zose zarwanye iyo mu butayu (Abac.5.18). Intwari z’igihugu cyose zirangajwe imbere n’Uwiteka Imana, zirabyina intsinzi y’lmana. Ibyo Imana yadukoreye, bitubere impamvu yo guhora mu munezero wo kuyihimbaza, kuko ari Yo iduha imbaraga no gukomera (36).
[email protected]


text:
Ukuri ku nzoga, Bibiliya ibivugaho iki?
Benshi mubakristo usanga batanywa inzoga ariko wamubaza impamvu rimwe na rimwe kubisobanura bikamubera ihurizo rikomeye,imbere yabatizera cyangwa abo badahuje kwemera. Reka twibaze ibi bibazo:
Ese koko INZOGA n’icyaha? Bibiliya ibivugaho iki?
Twifashishije bibiliya yera reka tubashe gusubiza biriya bibazo twibajije ubwacu, kugira ngo turusheho kungukirwa.
Abalewi 10:9 “Ntukanywe vino cyangwa igisindisha kindi wowe n’abana bawe muri kumwe, uko muzajya kwinjira mu ihema ry’ibonaniro mudapfa. Iryo ribabere itegeko ridakuka mu bihe byanyu byose,”
Kubara 6:3 “yitandukanye na vino n’ibisindisha bindi. Ntakanywe umushari wa vino cyangwa w’igishindisha kindi. Ntakanywe ibyokunywa by’uburyo bwose byaturutse mu nzabibu. Ntakarye inzabibu mbisi cyangwa zumye.”
Abacamanza 13:4 “Nuko ndakwinginze wirinde kunywa vino cyangwa igisindisha kandi ntukarye ikintu cyose gihumanya,”
Gutegeka 28:39 “Uzatera inzabibu uzihingire ariko ntuzanywa vino yazo, ntuzasoroma imbuto zazo kuko inanda zizazirya.”
Gutegeka 29:5 “Ntimurye umutsima, ntimunywe vino cyangwa igisindisha, kugira ngo mumenye yuko ndi Uwiteka Imana yanyu.”
Gutegeka 32:33 “Vino yabo ni ubusagwe bw’ibiyoka, Ni ubusagwe bukaze bw’impiri.”
Abacamanza 13:4 “Nuko ndakwinginze wirinde kunywa vino cyangwa igisindisha kandi ntukarye ikintu cyose gihumanya,”
Abacamanza 13:7 “Ariko arambwira ati ‘Dore uzasama inda ubyare umuhungu.’ Kandi ati ‘Uhereye none ntukanywe vino cyangwa igisindisha, ntukarye ikintu cyose gihumanya kuko uwo mwana azaba Umunaziri, ahereye akiva mu nda ya nyina ukageza aho azapfira.’ ”
1 Samweli 1:14 Nuko Eli aramubaza ati”Uzageza he isindwe ryawe? Mbese waretse vino yawe?”
1 Samweli 1:14 “Vino ni umukobanyi, Inzoga zirakubaganisha, Kandi ushukwa na byo ntagira ubwenge.”
Imigani 21:17 “Ukunda kuba inkorabishungo azaba umukene, Ukunda vino n’amavuta ya elayo ntabwo azaba umutunzi.”
Imigani 31:4 “Ntibikwiriye aAbami, Lemuweli we, Abami ntibakwiriye kunywa vino, Cyangwa ibikomangoma kubaririza ibisindisha aho biri.”
Imigani 31:6 “Ibisindisha ubihe ugiye gupfa, Na vino uyihe ufite intimba mu mutima.”
Luka 10:34 “aramwegera amupfuka inguma, amwomoza amavuta ya elayo na vino, amushyira ku ndogobe ye amujyana mu icumbi ry’abashyitsi aramurwaza.”
Abaroma 14:21 “Ibyiza ni ukutarya inyama cyangwa kutanywa vino, cyangwa kudakora ikindi cyose cyasitaza mwene So, kikamugusha cyangwa kikamuca intege.”
Imigani 23:20 “Ntukabe mu iteraniro ry’abanywi b’inzoga, No mu ry’abanyandanini bagira amerwe y’inyama.”
Yesaya 5:22 “Bazabona ishyano abigira intwari zo kunywa inzoga, bakagira imbaraga zo guturira ibisindisha,”
Ezekiyeli 44:21 “Ntihakagire uwo mu batambyi unywa inzoga igihe bagiye kwinjira mu rugo rw’imbere.”
Tito 1:7 “Kuko umwepisikopi akwiriye kutabaho umugayo nk’uko bikwiriye igisonga cy’Imana, kandi ntakwiriye kuba icyigenge cyangwa ikirara, cyangwa umunywi w’inzoga cyangwa umunyarukoni cyangwa uwifuza indamu mbi”
Dukurikije uko ijambo ry’Imana ribitweretse dukwiye kwirinda ibisindisha Inzoga cyangwa vino, tugakorera Imana yacu dufite gushira amanga imbere yabanyamahanga batizera batubaza impamvu tutanywa cyangwa ntitwemere Inzoga tubonye icyo twabasha kubasubiza dukoresheje ijambo ry’Imana.
Shalom shalom
1,744 total views, 2 views today
2 COMMENTS
-
Nibyo rwose, Murakoze, Imana ibahe umugisha.
-
Nuhabwe umugisha kubwo gusobanurira benshi muritwe, abizera dukwiriye kujya dusoma ijambo ry’Imana kugirango turusheho kunguka kumenya inzira z’Imana numurongo yaduhaye, tukarenga imbibi zamatorero namadini biboshye benshi,,


text:
Geotextilesni imyenda yemewe, iyo ikoreshejwe ifatanije nubutaka, ifite ubushobozi bwo gutandukanya, kuyungurura, gushimangira, kurinda, cyangwa kuvoma.Ubusanzwe bikozwe muri polypropilene cyangwa polyester, imyenda ya geotextile ije muburyo butatu: buboshywe (busa nubufuka bwamabaruwa yoherejwe), urushinge rwakubiswe (rusa nkuwumva), cyangwa ubushyuhe buhujwe (busa nicyuma).
Ibikoresho bya geotextile byamenyekanye kandi ibicuruzwa nka geogrid na meshes byatejwe imbere.Geotextile iraramba, kandi irashobora koroshya kugwa iyo umuntu aguye.Muri rusange, ibyo bikoresho byitwa geosynthetike kandi buri gikoresho - geoneti, ibumba ryibumba rya geosintetike, geogride, imiyoboro ya geotextile, nibindi - birashobora gutanga inyungu muburyo bwa tekinoroji yubumenyi n’ibidukikije.
Amateka
Hamwe nimyenda ya geotextile ikoreshwa cyane kurubuga rukora muri iki gihe, biragoye kwizera ko iryo koranabuhanga ritigeze ribaho hashize imyaka umunani gusa.Iri koranabuhanga rikunze gukoreshwa mu gutandukanya ubutaka, kandi ryahindutse inganda zingana na miliyari.
Ubusanzwe Geotextile yari igamije kuba ubundi buryo bwo kuyungurura ubutaka.Umwimerere, kandi nubu rimwe na rimwe ukoreshwa, ijambo kuri geotextile ni imyenda yo kuyungurura.Imirimo yabanje gutangira mu myaka ya za 1950 hamwe na RJ Barrett ikoresheje geotextile inyuma yinyanja ya beto, munsi yikibanza cyo kurwanya isuri, munsi y’amabuye manini, no mubindi bihe byo kurwanya isuri.Yakoresheje uburyo butandukanye bwimyenda ya monofilament yiboheye, byose birangwa nijanisha rinini ugereranije (bitandukanye kuva 6 kugeza 30%).Yaganiriye ku bijyanye no gukwirakwizwa neza no kugumana ubutaka, hamwe n'imbaraga zihagije ndetse no kurambura neza kandi ashyiraho uburyo bwo gukoresha geotextile mu bihe byo kuyungurura.
Porogaramu
Geotextile hamwe nibicuruzwa bifitanye isano bifite ibyifuzo byinshi kandi kuri ubu bishyigikira ibikorwa byinshi byubwubatsi birimo imihanda, ikibuga cyindege, gari ya moshi, inkombe, kugumana amazu, ibigega, imiyoboro, ingomero, kurinda banki, ubwubatsi bwinyanja hamwe n’ahantu hubatswe uruzitiro cyangwa geotube.
Mubisanzwe geotextile ishyirwa hejuru yuburemere kugirango ikomeze ubutaka.Geotextile ikoreshwa kandi mubirwanisho byumucanga kugirango birinde imitungo yo ku nkombe zo ku nkombe kwirinda inkubi y'umuyaga, ibikorwa by'imivumba n'umwuzure.Ikintu kinini cyuzuyemo umucanga (SFC) muri sisitemu ya dune irinda isuri yumuyaga kutarenga SFC.Gukoresha igice kigoramye aho gukoresha umuyoboro umwe bikuraho ibisebe byangiza.
Imfashanyigisho zo kurwanya isuri zitanga ibisobanuro ku mikorere y’imiterere ihanamye, ikandagiye mu kugabanya ibyangizwa n’isuri ku nkombe.Ibice byuzuye bya geotextile bitanga igisubizo cyintwaro "yoroshye" yo kurinda umutungo wo hejuru.Geotextile ikoreshwa nkuguhuza kugirango uhagarike imigendekere yimigezi nigishanga.
Geotextile irashobora kuzamura imbaraga zubutaka ku giciro gito ugereranije no gutera imisumari isanzwe. Byongeye kandi, geotextile yemerera gutera ahantu hahanamye, bikarinda umutekano.
Geotextile yakoreshejwe mu kurinda ibirenge by’ibinyabuzima bya hominid bya Laetoli muri Tanzaniya isuri, imvura, n’imizi y’ibiti.
Mu kubaka gusenya, imyenda ya geotextile ifatanije n’uruzitiro rw’icyuma irashobora kuba irimo imyanda iturika.
Igihe cyo kohereza: Kanama-10-2021


text:
Iburasirazuba: Bakoze umuganda wo kubakira abatishoboye
Mu rwego rwo kwizihiza umunsi mpuzamahanga w’urubyiruko, mu Ntara y’Iburasirazuba bakoze umuganda wo gusana no kubakira abatishoboye amazu yo kubamo ndetse banataha ikigo kizafashirizwamo abana b’abakobwa basambanyijwe bagaterwa inda.
I Gatsibo wizihirijwe mu Mirenge yose uko ari 14 ariko ku rwego rw’Akarere ubera mu Murenge wa Kiramuruzi. Waranzwe n’umuganda wihariye wo gusana no kubaka amazu y’abatishoboye, by’umwihariko urubyiruko rukaba rwubakiye umusaza Karimijabo Charles wo mu Mudugudu wa Amataba Akagari ka Akabuga.
I Kayonza, umunsi mpuzamahanga w’urubyiruko wizihirijwe mu Murenge wa Ruramira ahakozwe umuganda wo gukemura bimwe mu bibazo bibangamiye abaturage ndetse n’imishinga y’urubyiruko yahize iyindi irahembwa.
Mu Murenge wa Rwinkwavu hatashywe ikigo kizafashirizwamo abana b’abakobwa basambanyijwe bagaterwa inda.
Ni ikigo cyuzuye gitwaye amafaranga y’u Rwanda Miliyoni 700. Abana bazafashwa mu gusubizwa ku ishuri, abandi bigishwe imyuga itandukanye ndetse n’ababyeyi babo babumbirwe mu makoperative.
Mu Karere ka Ngoma uyu munsi wizihirijwe mu Murenge wa Jarama naho bakaba bibanze ku muganda wo kubumba amatafari no gusana inzu z’abatishoboye.
Uyu muganda ngo ukaba warateguwe mu rwego rwo gufasha abaturage kwihuta mu iterambere.
Ibi birori byasojwe n’umukino w’umupira w’amaguru wahuje ikipe y’Akagari ka Kibimba n’iy’aka Karenge two mu Murenge wa Jarama.
Mu Karere ka Nyagatare umunsi mpuzamahanga w’urubyiruko wizihirijwe mu Murenge wa Rwempasha ku rwego rw’Akarere ahakozwe umuganda wo gusiza ikibuga cy’umupira gifasha urubyiruko kwidagadura.
I Nyagatare kandi imishinga itanu (5) y’urubyiruko yahize indi mu marushanwa yateguwe na DOT Rwanda, yahawe ibihembo aho ibiri ya mbere buri wose wahawe 800,000FRW naho indi itatu ikurikiraho ihabwa 500,000FRW kuri buri wose.
Umuyobozi w’Akarere ka Nyagatare wungirije ushinzwe imibereho myiza, Murekatete Juliet, yasabye urubyiruko gufatanya n’ababyeyi mu bikorwa byubaka Igihugu, kwirinda ikoreshwa ry’ibiyobyabwenge n’inda zitateguwe.
Yagize ati “Mufatanye n’ababyeyi banyu mu bikorwa byubaka Igihugu, mwitabire umuganda, inteko z’abaturage ariko cyane cyane mwirinde ibiyobyabwenge, inda zitateguwe n’izindi ngeso mbi.”
Mu Karere ka Rwamagana, umunsi mpuzamahanga w’urubyiruko wabereye mu Murenge wa Muhazi ahakozwe umuganda wihariye w’urubyiruko wo gusana no kubaka amazu y’abatishoboye.
Umukecuru Mukagakwaya Konsesa w’imyaka 60 batangiye kumwubakira inzu kuko atari afite aho aba.
Umuyobozi w’Akarere ka Rwamagana, Mbonyumuvunyi Radjab, yashimiye buri wese witabiriye umuganda ku gikorwa cyiza bakoze, ababwira ko umuganda ari igikorwa cyahozeho kuva kera mu Banyarwanda aho bahuzaga imbaraga bagahurira ku gikorwa umuntu umwe atakwishoboza bakamufasha icyo gikorwa kikarangira.
Yavuze ko u Rwanda rwifuza abana bari mu mashuri kandi batanywa ibiyobyabwenge.
Ati “U Rwanda twifuza abana bato bose bari mu ishuri kandi batari mu mirire mibi, buri muturage arara mu nzu ye yizeye ko ari buramuke adafite ubwoba ko imvura nigwa inzu iri bumugwe hejuru cyangwa ikamuvira.”
Yagiriye inama urubyiruko ko hatifuzwa urubyiruko runywa ibiyobyabwenge no gutwara inda zitateguwe kandi buri muturage wese afite agaciro kandi buri wese abona iby’ingenzi bimufasha kubaho no kubeshaho umuryango we kandi ko ibyo byose bizagerwaho ku bufatanye bwa buri wese, atari abayobozi bonyine.
Igikorwa cyasojwe Umuyobozi w’Akarere aha imipira yo gukina urubyiruko izajya ibafasha gukora siporo kugira ngo ubuzima bwabo burusheho kumera neza.


text:
4 kuri 1 base base yatangijwe na Wzrods kwisi yose muri 2020. Porogaramu 4 zitandukanye muri 1amazi yuzuye.Byakozwe na HDPE, Uburemere bugera kuri 20kg max nyuma yo kuzuza amazi, Biroroshye kugenda hamwe niziga ridahinduka
As Ikimenyetso cy'inzira: Ifata umwanya muremure wa aluminiyumu (ubunini A1, uburebure bwa 4-5mm)
As Ibendera: Byakoreshejwe wenyine nkaibenderacyangwa byahujwe naX shingiro or icyapa fatizo.
As Ikimenyetsocyangwa Swinger Poster, Ingano ya Panel A1 (594 * 841mm), ikariso ya injeniyeri ikozwe, ubunini buke bwo gupakira
AsGuhagarara: Umwenda w'igitambara.Ifu yometseho ifu.Erekana Ingano 70 * 120cm


text:
Ni ikarita yatangiye no kugeragerezwa ku modoka za Yahoo zinjiye mu gutwara abagenzi mu mujyi wa Kigali mu minsi ya vuba, aho abantu bagana mu cyerekezo cya Gikondo ari bo batangiye kuyikoresha.
Iyi karita ifite ubushobozi bwo gufasha uyifite kuyikoresha nk’ikarita ya banki mu gihe yifuza guhaha ikintu runaka nko kuri internet, restaurant, supermarket, kwishyura lisansi, ingendo z’indege ndetse no kugura impano.
Izi karita zizajya zikorwa n’ikigo cyitwa Centrika binyuze mu ishami ryacyo ryiswe SafariBus. Kuri ubu zatangiye kugeragezwa ku modoka zo mu cyerekezo cya Gikondo.
Ni ukuvuga Nyabugogo Gikondo, downtown-Gikondo, Gikondo-Kimironko ndetse na Gikondo-Remera ku modoka za Yahoo gusa. Byitezwe ko mu gihe cya vuba zizaba zamaze gukwirakwizwa mu baturage ku buryo zizaba zikoreshwa mu byerekezo byose.
Uguze iyi karita ihuzwa na nimero ye y’indangamuntu hanyuma igahita yihuza na konti yaba afite mu mabanki anyuranye mu Rwanda. Kuri ubu banki eshatu zamaze kwemeza ikoreshwa ry’izi karita.
Ntabwo bibujijwe ko n’izindi banki waba ufitemo konti wakoresha iyo karita mu kubikuza ariko kuko zitarahuza imikorere n’iki kigo, uyikoresheje kuri ATM z’izindi banki akatwa amafaranga menshi, mu gihe ahandi ari ayasanzwe ku bakoresha ATM.
Umukozi muri Centrika ufasha abantu kubona izi karita muri Gare ya Nyabugogo, yabwiye IGIHE ko aho zitandukaniye n’iza mbere ari uko zakifashishwa nk’ikarita ya banki.
Ati “Urebye iyi karita ifite itandukaniro n’imwe ya mbere kubera ko yo wayikoresha mu bintu byinshi. Ushobora kuyifashisha nk’ikarita ya banki ku buryo wabikuza, ukabitsa cyangwa ukishyura ibintu bitandukanye.”
Yasobanuye ko uyikorewe bihita bihuzwa na konti za banki afite ariko udafite konti muri banki ashobora kuyifashisha mu buryo busanzwe nk’ikarita y’urugendo gusa.
Abagenzi batandukanye bagana mu cyerekezo cya Gikondo bishimiye iyi karita bagaragaza ko igiye kubagabanyiriza ingano y’amakarita bitwazaga nkuko Uwamahoro Florence yabigarutseho.
Ati “Ni amakarita twabonye ko ari meza kuko asa naho afite serivisi nyinshi. Azadufasha kugendana amakarita make cyane ko iyi izajya ikoreshwa mu buryo bunyuranye. Nibinozwa neza bizadushimisha.”
Ku rundi ruhande ariko Sibomana yagaragaje ko abagenzi bagaragaza impungenge ku kuba abari bafite ikarita zisanzwe ziriho n’amafaranga batari kwemererwa kuzikoresha muri iki cyerekezo cya Gikondo.
Ati “Imbogamizi twagize ni uko batubwiye k0 ikarita nshya ari zo ziri gukoreshwa, ntabwo nari mbizi nabimenyeye hano muri gare. Kuri iyi isanzwe nari mfiteho amafaranga ariko imodoka zijya i Gikondo zanze ko dukoresha aya makarita asanzwe.”
Impungenge zabo zifite ishingiro kuko umuntu ugannye i Gikondo azajya asabwa kuba afite iyi karita nshya ubwo nakenera kugana mu kindi cyerekezo bimusabe gukoresha isanzwe kuko zitaratangira gukoreshwa mu byerekezo byose.
Abagenzi bo basaba ko izi karita zombi zakoreshwa kugira ngo abakora ingendo bakomeze koroherwa nazo, hanyuma hakabaho amahitamo y’umugenzi ku ikarita agomba gukoresha.
Iyi karita nshya y’urugendo muri Kigali iba iriho numero zishobora kwifashishwa nk’izi karita ya banki n’amazina bwite y’uwayiguze kuko iba ihujwe n’ibiri ku ndangamuntu.
Umuntu udafite indangamuntu cyangwa umwana muto utarageza imyaka yo guhabwa indangamuntu ntabwo yabasha kuyihabwa ahubwo bisaba ko akoresha ikarita yahawe umubyeyi we cyangwa undi muntu ufite indangamuntu waguze iyi karita.
Ku bari muri gare bagiye gutega ntabwo iyi karita bayigura, ahubwo bayihererwa ubuntu hanyuma bagashyiraho amafaranga y’urugendo bitandukanye no kuba iya mbere yagurwaga 500 Frw.
Ikindi ni uko indangamuntu y’umuntu umwe ibarurwaho ikarita imwe gusa, kereka mu gihe yaba yatakaye cyangwa ikagira ikindi kibazo, aho ishobora kubarurwaho ikarita ya kabiri ariko iya mbere ibanza guhagarikwa.
Bimwe mu bikinozwa ni uburyo iyi karita ishobora kwifashisha banki mu kwishyura urugendo ku muntu uyifite n’uburyo umuntu ashobora kwifashisha telefoni akabasha gushyiraho amafaranga y’urugendo atarinze gushaka umu-agent wa Centrika.
Imwe mu mpamvu ituma iyi karita idahuzwa na Banki mu kwishyura ingendo ni umutekano wa nyiri banki, kuko nko mu gihe ikarita yatakaye ishobora gukoreshwa n’abandi mu gihe atarayifungisha, bityo umutungo w’umuntu ugakoreshwa n’abatari ba nyirawo.


text:
Intel irizeza urubyiruko ubafasha mu kumenyekanisha ibikorwa by’ikoranabuhanga
Ikigo mpuzamahanga gikora ibijyanye n’ikoranabuhanga “Intel”, kirizeza urubyiruko rw’u Rwanda rukora ibijyanye na porogaramu za mudasobwa, ubufasha mu kumenyekanisha ibikorwa byarwo.
Ibi byatangajwe kuri uyu wa Gatanu, tariki 20/11/2015, na Frederic Odhiambo uhagarariye iyi sosiyete muri Afurika y’Iburasirazuba, aho ari mu ruzinduko mu Rwanda rugamije gushaka abakiri bato bakora ibijyanye na porogaramu za mudasobwa, ngo bashyigikirwe.
Odhiambo ukorera iki kigo gisanzwe gikora za mudasobwa ndetse n’ibindi bikoresho bijyanye na zo, yatangaje ko nk’uko basanzwe babigenza mu bice bitandukanye bya Afurika, yaje mu Rwanda kureba uburyo ikigo ahagarariye cyafasha urubyiruko, cyane cyane mu kumenyekanisha ibyo rukora mu ikoranabuhanga.
Yagize ati “Umuntu wese utari umunebwe, uzatwereka igikorwa kirimo agashya atagikopeye ahandi, kandi gifite ibibazo kije gusubiza mu muryango atuyemo no ku isi muri rusange, tuzamufasha nta kabuza kimenyekane ku rwego rushimishije.”
Uwamahoro Nadia, Umuyobozi wa sosiyete “Data System Ltd” ifite umushinga wa “Gira ICT”, yatangaje ko iyi gahunda yo gukorana na Intel, izabafasha kugera ku nshingano biyemeje zo gusakaza ikoranabuhanga mu Banyarwanda. Iyi sosiyete ikorana n’urubyiruko, abarimu, abanyeshuri ndetse n’abakiri bato bakora iby’ikoranabuhanga.
Uwamahoro avuga ko binyuze mu mushinga wa Gira ICT, amasosiyete agera ku icumi y’urubyiruko bakorana, yujuje ibisabwa na Intel azatoranywamo agafashwa mu kumenyekanisha ibikorwa byayo, kuko ari yo mbogamizi ikomeye urubyiruko ruhura na yo.”
Uwamahoro yagize ati “Abenshi mu rubyiruko dukorana ni abahanga. Bakora porogaramu zitandukanye zirimo izakwifashishwa muri za kaminuza, mu mabanki, mu bitaro, mu bucuruzi , mu nganda no mu bindi bigo bitandukanye; ariko bahura n’imbogamizi ikomeye y’ubushobozi buke butuma ibikorwa byabo bitamenyekana ku buryo byababyarira umusaruro uhagije kandi unashimishije”.
Intel ni Sosiyeti y’Abanyamerika ikora ibijyanye na za mudasobwa ndetse na za porogaramu zitandukanye, ikaba ifite intego yo gusakaza umuyoboro wa interineti n’ibikoresho by’ikoranabuhanga ku mugabane w’Afurika.
Roger Marc Rutindukanamurego
Ibitekerezo ( 1 )
murakoze cyane.ariko ntago mwatubwiye umuyoboro byanyuramo ngo dushyigikirwe na INTEL.nje nkora systems na program(embedded system)nkoresheje microprocessor za Intel kandi nta societe cgwa company mfite.bamfasha gute???????????


text:
Abagize platiforme ya NUDOR mu karere ka ngoma barishimira ko ibarura rusange ryo mu kwezi kwa munani ritirengagije abafite ubumuga bitewe n’ubukangurambaga bwakozwe bushishikariza abakora ibarura n’abagize imiryango kutazagira umuntu ufite ubumuga basiga.
Ibi babigarutseho mu nama ngaruka gihembwe yabaye kuri uyu wa Kabiri muri aka karere , aho bagarukaga ku byagezweho n’iyi platiform mu gihembwe gishize. Agaruka ku ruhare rwa platiforme mu ibarura rusange ry’abaturage riheruka kuba mu Rwanda mu kwezi kwa Munani, umuyobozi wa platiforme ya NUDOR mu karere ka Ngoma madamu Dedite MUSHIRARUNGU yagize ati “Twagiye mu nteko z’abaturage mu gihe twiteguraga ibarura, dusaba ko buri muyobozi urafata ijambo atanga umwanya natwe tugasaba abazakora ibarura, abayobozi n’abaturage muri rusange kutazagira umuntu n’umwe basimbuka mu gihe cy’ibarura bitewe n’ubumuga bafite. Aha cyane cyane twarebaga abantu bafite ubumuga bwo kutumva no kutavuga batari bazi aho byerekeza, tuanakangurira ababyeyi n’abandi bagize imiryango kuzabaruza abantu bose n’abafite ubumuga barimo. Madamu Dedite kandi kandi avuga ko nka platiforme bagiye bitabira inama ziba nyuma y’umuganda zabaye ibarura ryenda kuba bagasaba abazakora ibarura kujya babaza abagize imiryango nimba nta muntu ufite ubumuga uhari n’ubumuga bafite, ndetse twanakoze ikiganikro kuri Radio izuba dusaba ko hatangwa message yo kubarura n’abafite ubumuga.
Nubwo nta bushakashatsi cyangwa ubugenzuzi bwakozwe nyuma y’ibarura, abagize Platiforme ya NUDOR mu karere ka Ngoma bavuga ko mu miryango babashije kugeramo irimo abantu bafite ubumuga ngo bagiye babaza abagize imiryango bagasanga koko abafite ubumuga bayibarizwamo nabo barabaruwe ndetse bakanabazwa ibyiciro by’ubumuga babarizwamo.


text:
Miss Rwanda2019 ni irushanwa rimaze iminsi ritangiye hano mu Rwanda, aha abakobwa bazahagararira intara zose bamaze kugaragara. Intara zose zihagarariwe n'abakobwa 37, hakaba hakenewemo 20 gusa bazakomeza mu mwiherero uzavamo uwambikwa ikamba ndetse n'ibisonga bye.
Ibirori bizajonjorerwamo abakobwa makumyabiri bazitabira umwiherero byitezwe ko bizaba kuri uyu wa Gatandatu tariki 5 Mutarama 2019 bikabera i Gikondo mu ihema ry'ahasanzwe habera Expo. Kwinjira bizaba ari amafaranga ibihumbi bitanu mu myanya y'icyubahiro mu gihe ahasanzwe hose bizaba ari amafaranga ibihumbi bibiri by'amafaranga y'u Rwanda (2000frw). Abakobwa bazatsinda bazahita batangira umwiherero uzabera muri Golden Turip i Nyamata.
Gahunda yose yamaze gushyirwa hanze
Umukobwa uzegukana ikamba rya Miss Rwanda 2019 azahembwa 800,000Frw buri kwezi, imodoka nshya ndetse agirwe na Brand Ambassador wa Cogebank. Umukobwa uzaba igisonga cya mbere cya Miss Rwanda azahabwa miliyoni y'amafaranga y'u Rwanda (1,000,000 Frw), mu gihe igisonga cya kabiri we azagenerwa amafaranga n'ibihumbi magana atanu (500,000Frw).


text:
24/06/2020, Ikiganiro “Ukuri k’Ukuri” mutegurirwa kandi mukagezwaho na Tharcisse Semana.
Nyuma y’igice cya mbere cy’ikiganiro twagiranye na Karuranga JMV wahoze mu ntasi ya Uganda (kanda hano ucyumve: «Nazaga mu Rwanda uko nshaka nitwa “Umusomaliya” nkazengeruka mu gihugu hose ntankomyi, nkarara n’ibukuru», Karuranga JMV, intasi ya Uganda) akomeje kutubwira uko FPR-Inkotanyi yafashe ubutegetsi, uko yamenye urupfu rwa Fred Rwigema n’urwo abavandimwe be bwite, uko yumva amahano ndengakamere yagwiririye u Rwanda n’uko abona amashyaka n’abanyapolitiki muri rusange: Kwigobotora byanze bikunze ubutegetsi bwa FPR–Inkotanyi, Kurwanira kwicara ku ntebe yo mu Urugwiro gusa, Guharanira amahoro, ubumwe n’ineza by’abanyarwanda!


text:
Kwigisha umwana gusoma no kwandika ni inshingano z’umubyeyi
Kuri uyu wa Gatatu tariki 05 Mutarama 2020, umuyobozi mukuru wa WDA n’umuyobozi wungirije ushinzwe imibereho myiza y’abaturage bifatanyije n’abaturage b’akarere ka Gasabo mu muhango wo kwizihiza umunsi mpuzamahanga wahariwe gusoma no gutangiza umwaka w’ubukangurambaga bwo gusoma mu Rwanda kubufatanye na Soma Umenye.
Umuyobozi Mukuru w’Ikigo k’Igihugu gishinzwe guteza imbere ubumenyingiro n’imyigishirize y’imyuga mu Rwanda (WDA) , Eng. Gatabazi Pascal, avuga ko gutoza abana umuco wo gusoma bigomba kuba ishingano ku babyeyi nibura bakagenera iminota 15 umwana, bagafatanya gusoma, yagize ati” tuzakora ubukangurambaga mu gihugu hose hagamijwe gushishikariza ababyeye kugira inshingano yo gufasha abana gusoma no kwandika. Iyo umubyeyi nibura ageneye umwana iminota 15 bifasha umwana kumenya gusoma agakura abizi neza.”
Akomeza avuga ko iyo gusoma bishyizwemo imbaraga biba umuco, yagize ati” umuntu ufite umuco wo gusoma agenda amenya ibintu byinshi bimwongerera ubumenyi. Ubu ni ubukangurambaga dutangije kugira ngo dutoze abana bakiri bato umuco wo gusoma. Twabihuje n’umunsi mpuzamahanga wo gusoma ariko tunatangiza ubukangurambaga buzamara umwaka bugakorerwa mu gihugu hose bugamije gutoza abana gusoma.”
Umuyobozi w’akarere ka Gasabo wungirije ushinzwe imibereho myiza y’abaturage, Madamu Languida Nyirabahire, avuga ko gufasha umwana gusoma bituma akura azi gusoma neza . Ashishikariza ababyeyi kwita ku bana babo babafasha gusoma bakabagenera iminota 15 ku munsi bagafatanya gusoma, yagize ati” tuzafatanya n’ababyeyi ndetse n’abarimu mu gushishikariza abana gusoma. Ikindi turasaba abayobozi b’ibigo n’abarimu kujya bakoresha ibitabo byagenewe abarimu mu kwigisha abana gusoma aho kubirekera mu masomero ntacyo bikora.”
Iradukunda Emma Marie umunyeshuri mu mwaka wa gatandatu mu rwunge w’amashuri rwa Jabana wiga indimi n’ubuvanganzo , watsinze amarushanwa muri ‘Andika Rwanda’ wahembwe ibikoresho birimo amakaye manini n’amato, amakaramu n’igikapu cy’ishuri kubera inkuru yanditse, avuga ko bizamufasha gukomeza kugira ishyaka agakomeza kwandika kandi ngo azashishikariza abandi kwitabira kwandika , yagize ati” byashimishije kuba naratsinze amarushanwa yo kwandika bigiye kuntera imbaraga zo kwandika n’ibindi ari nako mbishishikariza bagenzi banjye”.
Umushinga Soma Umenye umaze gutanga miliyoni 750 z’amadorari muri gahunda yo gusoma no kwandika, ni mu gihe u Rwanda rukoresha ingengo y’imari ya miliyari 10 z’amafaranga ku mwaka ashyirwa mu kwandika no gucapa ibitabo. Soma Umenye yatanze ibitabo bigera kuri miliyoni 13 mu mashuri, hari na gahunda yo gutanga ibindi bingana na miliyoni 14 .
Umwaka wo gusoma no kwandika mu Rwanda ufite insangamatsiko igira iti “MUMPE URUBUGA NSOME”.


text:
Menya uko wategura poisson panne meunière aux ails
Poisson panne meunière aux ails n’ifi ifite umuhumuro wa tungurusumu.
Ibisabwa kugira ngo uyitegure : filet de poisson, tungurusurumu, amavuta, umunyu, ifarini, fish masala , amagi, beurre cyangwa marigarine.
Vital Ngiruwonsanga ukorera muri Alimentation du Carrefour i Muhanga ardufasha gutegura iyi fi.
Gukata amafi mo uduce duto ukayasiga umunyu muke, kumena amagi neza ukayakoroga cyane, ugafata igice cy’ifi ukajya ukoza mu majyi warangiza ukajya usigaho ifarini. Ukajya ushyira ku ipalato wirinda ko zishanyuka. Warangiza ugashyira mu mavuta wacamukije, ukirinda ko yumagara. Amaze gushya uyarura neza ukayashyira ku yindi palato.
Ufata za tungurusumu wasekuye neza n’ikirungo fish masala ubishyire muri ya beurre cyangwa marigarine uvange. Ibi birangiye ushyira muri ya mafi ukavanga witonze wirinda ko amafi yashwanyuka.
Ifi yawe ukayitegura ku isahane nziza ugashyiraho n’indimu ikase neza. Iyi fi iribwa ishyushye iherekejwe n’isosi y’umweru.


text:
IGICE CYA 36
Ni bande bazazuka, bazatura he?
MU BICE bibiri bibanziriza iki ngiki, twavuze ku bantu bangahe bazuwe?— Twavuze ku bantu batanu. Muri bo, abana bari bangahe?— Abana bari batatu. Bibiliya ivuga ko uwa kane na we yari umusore. Utekereza ko ibyo bigaragaza iki?—
Bigaragaza ko Imana ikunda abakiri bato. Icyakora, hari n’abandi bantu benshi izazura. Mbese, Imana izazura gusa abantu bakoze ibintu byiza?— Umuntu ashobora gutekereza ko ari uko bizagenda. Icyakora, hari abantu benshi batigeze babona uburyo bwo kumenya ukuri ku byerekeye Yehova Imana hamwe n’Umwana we. Ku bw’ibyo, bagiye bakora ibintu bibi kubera ko bari barigishijwe ibinyoma. Mbese, utekereza ko Yehova azazura bene abo bantu?—
Bibiliya igira iti “hazabaho kuzuka kw’abakiranutsi n’abakiranirwa” (Ibyakozwe 24:15). Kuki abo bantu bakiranirwa, ni ukuvuga abantu batakoze ibintu byiza, na bo bazazuka?— Ni ukubera ko batigeze babona uburyo bwo kumenya Yehova no kumenya icyo ashaka ko abantu bakora.
None se, utekereza ko abantu bazazuka ryari?— Ngaho ongera utekereze ku byabaye igihe Lazaro yapfaga. Ibuka n’isezerano Yesu yahaye Marita, agira ati “musaza wawe azazuka.” Icyo gihe, Marita yaramushubije ati “nzi yuko azazuka mu muzuko wo ku munsi w’imperuka” (Yohana 11:23, 24). Ni iki Marita yashakaga kuvuga igihe yavugaga ko Lazaro yari kuzazuka “ku munsi w’imperuka”?—
Marita yari yarumvise isezerano Yesu yatanze, agira ati ‘abari mu mva [Imana yibuka] bose bazazuka’ (Yohana 5:28, 29). Ku bw’ibyo, ‘umunsi w’imperuka’ uzaba igihe abantu bose Imana yibuka bazazuka. Uwo munsi w’imperuka si umunsi nk’uyu tuzi w’amasaha 24. Uwo munsi uzamara imyaka igihumbi. Bibiliya ivuga ko kuri uwo munsi, ‘Imana izacira abantu bose bo ku isi imanza.’ Mu bantu izacira urubanza, hazaba hakubiyemo n’abazaba bazutse.—Ibyakozwe 17:31; 2 Petero 3:8.
Tekereza ukuntu uwo munsi uzaba ushimishije! Mu gihe cy’uwo munsi uzamara imyaka igihumbi, hari abantu ibihumbi n’ibihumbi bapfuye bazazuka. Ahantu abo bantu bazazukira, Yesu yahise Paradizo. Reka turebe aho Paradizo izaba iherereye, n’ukuntu izaba imeze.
Igihe Yesu yari ashigaje amasaha agera kuri atatu ngo apfire ku giti cy’umubabaro, yavuze ibya Paradizo, abibwira umugabo wari umanitse iruhande rwe. Uwo mugabo yari yakatiwe urwo gupfa azira ibintu Luka 23:42, 43, ibisobanuro ahagana hasi ku ipaji.bibi yari yarakoze. Ariko igihe yitegerezaga Yesu, akumva n’ibyo abantu bamuvugagaho, yatangiye kumwizera. Byatumye uwo mugizi wa nabi abwira Yesu ati ‘uzanyibuke igihe uzazira mu bwami bwawe.’ Yesu yamushubije agira ati “uyu munsi ndakubwira ukuri yuko tuzabana muri Paradizo.”—
Ni iki Yesu yashakaga kuvuga aho ngaho? Paradizo iba hehe?— Ngaho tekereza nawe. Ubundi se, Paradizo ya mbere yabaga he?— Ibuka ko Imana yashyize umuntu wa mbere, ari we Adamu, hamwe n’umugore we muri paradizo yari hano ku isi kugira ngo babe ari mo baba. Iyo paradizo yitwaga ubusitani bwa Edeni. Muri ubwo busitani habagamo inyamaswa, ariko nta bwo zaryanaga. Nanone harimo ibiti byeraga imbuto nziza ziryoshye. Harimo n’uruzi runini. Yewe, hari ahantu heza ho gutura pe!—Itangiriro 2:8-10.
Ku bw’ibyo, iyo dusomye inkuru y’uwo mugizi wa nabi uzaba muri Paradizo, tugomba guhita dutekereza iyi si yahindutse ahantu heza ho gutura. Ariko se koko, Yesu azabana muri Paradizo n’uwo mugabo wigeze kuba umugizi wa nabi?— Oya. Waba uzi impamvu Yesu atazatura muri Paradizo hano ku isi?—
Ni ukubera ko Yesu azaba ari Umwami mu ijuru, ategeka Paradizo izaba iri hano ku isi. Kubera ko Yesu azazura uwo mugabo, maze akamuha ibyo akeneye byose, dushobora kuvuga ko ari nk’aho bazaba bari kumwe. Ariko se, kuki Yesu azemerera uwo mugabo wigeze kuba umugizi wa nabi gutura muri Paradizo?—Reka tugerageze kumenya impamvu.
Mbere y’uko uwo mugizi wa nabi avugana na Yesu, mbese, hari ikintu na kimwe yari azi ku birebana n’imigambi y’Imana?— Nta na kimwe. Yakoraga ibintu bibi kuko nta kuri ku byerekeye Imana yari azi. Muri Paradizo, azigishwa ibirebana n’imigambi y’Imana. Hanyuma, azahabwa uburyo bwo kugaragaza niba akunda Imana by’ukuri, abigaragaze akora ibyo Imana ishaka.
Mbese, abantu bose bazazuka bazatura mu isi izaba yahindutse Paradizo?— Oya. Waba uzi impamvu?— Ni ukubera ko hari bamwe bazazuka bakajya kubana na Yesu mu ijuru. Bazaba abami, bafatanye na we gutegeka abantu bazaba bari mu isi izaba yahindutse Paradizo. Ni iki kibitwemeza?
Mu ijoro ryabanjirije urupfu rwa Yesu, yabwiye intumwa ze ati ‘mu rugo rwa Data mu ijuru, harimo imyanya myinshi. Ngiyeyo kubategurira imyanya.’ Hanyuma, Yesu yazihaye isezerano rigira riti “nzagaruka Yohana 14:2, 3.mbajyane iwanjye, ngo aho ndi namwe muzabeyo.”—
Yesu amaze kuzuka yagiye he?— Yee, yasubiye mu ijuru, ajya kubana na Se (Yohana 17:4, 5). Ubwo rero, Yesu yasezeranyije izo ntumwa ze hamwe n’abandi bigishwa kuzabazura, bakajya kubana na we mu ijuru. Ariko se, bazajya gukorana iki na Yesu mu ijuru?— Bibiliya ivuga ko abigishwa bazazuka ku ‘muzuko wa mbere,’ bazatura mu ijuru bategeke isi ari ‘abami bafatanyije na Yesu mu gihe cy’imyaka igihumbi.’—Ibyahishuwe 5:10; 20:6; 2 Timoteyo 2:12.
Ni abigishwa bangahe bazazuka ku “muzuko wa mbere” kugira ngo bategekane na Yesu ari abami?— Yesu yabwiye abigishwa be ati ‘mwa mukumbi muto mwe, ntimutinye kuko So yishimira kubaha ubwami’ (Luka 12:32). Umubare w’abagize uwo “mukumbi muto,” ni ukuvuga abantu bazazuka kugira ngo bajye kubana na Yesu mu Bwami bwe mu ijuru, urazwi. Bibiliya igaragaza ko abantu bazazuka bagakurwa mu isi, ari abantu ‘ibihumbi ijana na mirongo ine na bine.’—Ibyahishuwe 14:1, 3.
Naho abazaba muri Paradizo hano ku isi bo ni bangahe?— Bibiliya ntivuga umubare wabo. Icyakora, tuzi ko igihe Adamu na Eva bari bakiri mu busitani bwa Edeni, Imana yari yarabategetse kuzabyara abana bakuzura isi. Uko bigaragara, byarabananiye. Icyakora, nta kizabuza Imana gusohoza umugambi wayo wo gutuma iyi si yuzura abantu beza.—Itangiriro 1:28; Yesaya 45:18; 55:11.
Ngaho tekereza ukuntu gutura muri Paradizo bizaba bishimishije! Isi yose izahinduka ubusitani bwiza. Izaba yuzuye inyoni n’inyamaswa, kandi indabo n’ibiti by’ubwoko bwose bizatuma haba heza cyane. Nta muntu n’umwe uzataka indwara cyangwa ngo apfe. Abantu bose bazaba ari incuti. Niba dushaka kuzaba iteka ryose muri Paradizo, tugomba guhera ubu tubyitegura.
Niba ushaka kumenya byinshi ku birebana n’umugambi Imana ifitiye isi, soma mu Migani 2:21, 22; mu Mubwiriza 1:4 no muri Yesaya 2:4; 11:6-9; 35:5, 6; 65:21-24.


text:
IGICE CYA 31
Ni nde ushobora kuguhumuriza?
MBESE, hari igihe ujya wumva ubabaye kandi ufite irungu?— Hari igihe se ujya wibaza niba hari umuntu ugukunda?— Hari abana ibyo bijya bibaho. Icyakora, Imana iduha isezerano rigira riti “jye sinzakwibagirwa” (Yesaya 49:15). Mbese, ibyo si ibintu bishimishije?— Koko rero, Yehova Imana aradukunda rwose.
Hari umwanditsi wa Bibiliya wagize ati ‘data na mama nibandeka, Yehova azanyakira’ (Zaburi 27:10). Kumenya ibyo bishobora kuduhumuriza rwose, si byo se?— Ni koko, Yehova aratubwira ati ‘ntutinye kuko ndi kumwe nawe, . . . Nzajya ngutabara.’—Yesaya 41:10.
Icyakora, hari igihe Yehova ajya areka Satani ngo aduteze ingorane. Yehova ajya anareka Satani akagerageza ndetse n’abakozi b’Imana. Hari igihe Satani yigeze kubabaza Yesu cyane, ku buryo Yesu yaririye Yehova agira ati ‘Mana yanjye, Mana yanjye, ni iki gitumye untererana’ (Matayo 27:46)? Icyakora, nubwo icyo gihe Yesu yababaraga cyane, yari azi ko Yehova akimukunda (Yohana 10:17). Nanone ariko, Yesu yari azi ko Imana ijya ireka Satani akagerageza abakozi b’Imana kandi akabababaza. Mu bice bikurikira, hari kimwe kizasobanura impamvu Imana ireka Satani agakora ibintu nk’ibyo.
Iyo umuntu akiri muto cyane, akunda kugira ubwoba rimwe na rimwe. Reka dufate urugero. Waba warigeze kuzimira?— Mbese, icyo gihe waba waragize ubwoba?— Abana benshi bashobora kugira ubwoba baramutse bazimiye. Umwigisha Ukomeye yigeze guca umugani uvuga ibyo kuzimira. Icyakora muri uwo mugani, si umwana wari wazimiye. Ahubwo ni intama yari yazimiye.
Hari ibintu byinshi uhuriyeho n’intama. Mu buhe buryo? Urebye,intama si amatungo manini cyane, kandi nta bwo zigira imbaraga nyinshi. Kandi ziba zikeneye umuntu wo kuzitaho no kuzirinda. Umuntu uragira intama bamwita umwungeri.
Muri uwo mugani, Yesu yavuze ko habayeho umwungeri wari ufite intama ijana. Umunsi umwe, yaje kubura imwe mu ntama ze. Iyo ntama ishobora kuba yaragize amatsiko yo kumenya ibyari inyuma y’agasozi yarishagaho. Ariko bidatinze, iyo ntama yari imaze kugera kure y’izindi ntama. Waba wiyumvisha uko iyo ntama yumvise imeze igihe yakebukaga igasanga iri yonyine?—
Uwo mwungeri amaze gutahura ko imwe mu ntama ze yazimiye, yabigenje ate? Mbese, yaba yaratekereje ati “n’ubundi ni ikosa ry’iyo ntama, ndumva nta cyo bimbwiye”? Cyangwa ahubwo yaba yarafashe za ntama 99 zisigaye, akazishyira ahantu heza, maze akajya gushaka iyo ntama imwe yari yazimiye? Mbese, byari ngombwa ko yirushya atyo kubera iyo ntama imwe gusa?— Iyo uza kuba uri iyo ntama yazimiye, mbese, ntiwari kwifuza ko uwo mwungeri yaza kugushaka?—
Uwo mwungeri yakundaga cyane intama ze zose, hakubiyemo na ya yindi yari yazimiye. Byatumye rero ajya kuyishaka. Ngaho nawe tekereza ukuntu iyo ntama igomba kuba yarishimye igihe yabonaga uwo mwungeri aje kuyishaka! Yesu yavuze ko uwomwungeri na we yishimye cyane kuko yongeye kubona intama ye yari yazimiye. Yishimiye iyo ntama kuruta uko yishimiye za ntama 99 zitari zazimiye. None se, ni nde twagereranya n’uwo mwungeri Yesu yavuze mu mugani we? Ni nde se utwitaho cyane nk’uko wa mwungeri yitaga ku ntama ze?— Yesu yavuze ko Se wo mu ijuru atwitaho mu buryo nk’ubwo. Kandi Se wa Yesu ni Yehova Imana.
Yehova ni we Mwungeri Mukuru w’abagaragu be. Akunda abantu bose bamukorera, hakubiyemo n’abana bato nkawe. Ntashaka ko hagira n’umwe muri twe umererwa nabi cyangwa ngo arimbuke. Birashimishije cyane rwose kumenya ko Imana itwitaho cyane bene ako kageni!—Matayo 18:12-14.
Mbese, wizera Yehova Imana by’ukuri?— Waba wumva ko abaho koko?— Yego ntidushobora kureba Yehova, kuko adafite umubiri nk’uwacu. We ni Umwuka. Umubiri we ntugaragarira amaso yacu. Icyakora, Yehova abaho rwose, kandi ashobora kutureba. Iyo hari ikintu dukeneye, arabimenya. Dushobora no kuvugana nawe mu isengesho, mbese nk’uko tuvugana n’undi muntu. Kandi Yehova yifuza ko twajya tuvugana na we.
None se, igihe cyose wumvise ufite agahinda cyangwa irungu, ni iki ugomba gukora?— Ugomba kubibwira Yehova. Mugire incuti yawe, na we azajya aguhumuriza kandi agufashe. Ibuka ko Yehova agukunda, ndetse n’iyo waba wumva ko abantu bose basa n’aho bagutereranye. Reka noneho dufate Bibiliya yacu. Dusome muri Zaburi ya 23, duhereye ku murongo wa 1. Hagira hati “Uwiteka ni we mwungeri wanjye sinzakena, andyamisha mu cyanya cy’ubwatsi bubisi, anjyana iruhande rw’amazi adasuma.”
Waba wabonye ko ku murongo wa 4, uwo mwanditsi yongeyeho ati “naho nanyura mu gikombe cy’igicucu cy’urupfu, sinzatinya ikibi cyose kuko ndi kumwe nawe, inshyimbo yawe n’inkoni yawe ni byo bimpumuriza”? Uko ni ko abantu Yehova abereye Imana bumva bameze. Iyo bageze mu ngorane, babona ihumure. Mbese, nawe ni uko wumva umeze?—
Nk’uko umwungeri mwiza yita ku ntama ze, ni ko na Yehova yita ku bagaragu be. Abereka inzira nziza bagomba kunyuramo, na bo bakamukurikira bishimye. Ndetse n’iyo bakikijwe n’ingorane ahantu hose, nta bwo batinya. Umwungeri akoresha inkoni ye akarinda intama ze kugira ngo inyamaswa zitazigirira nabi. Bibiliya itubwira inkuru y’umwungeri wari ukiri muto witwaga Dawidi, wigeze 1 Samweli 17:34-36). Abagaragu ba Yehova na bo bazi neza ko Yehova abarinda. Bumva bafite umutekano kuko Imana iba iri kumwe na bo.gukiza intama ze zari zigiye kuribwa n’intare. Ikindi gihe yazikijije idubu (
Yehova akunda intama ze by’ukuri, kandi azitaho abigiranye urukundo. Bibiliya igira iti ‘Imana izaragira intama zayo nk’umwungeri, izateranyiriza utwana tw’intama mu maboko, iduterurire mu gituza, kandi udutama duto izatugenza buhoro.’—Yesaya 40:11.
Mbese, ntushimishwa no kumenya ko ari uko Yehova ameze?— Waba wifuza kuba imwe mu ntama ze?— Intama zumvira ijwi ry’umwungeri wazo, kandi zikaguma hafi ye. Mbese, wumvira Yehova?— Waba se uguma hafi ye?— Niba ari uko bimeze, ntukigere na rimwe ugira ubwoba. Yehova ari kumwe nawe.
Yehova yita ku bagaragu be abigiranye urukundo. Reka dusomere hamwe imirongo ya Bibiliya ibigaragaza. Dusome muri Zaburi ya 37:25; 55:23; no muri Luka 12:29-31.


text:
Inyigisho yo ku wa kane w’icya XII gisanzwe/A, 25 Kamena 2020
“Mana Dutabare ugiriye Izina ryawe ritagatifu”
Amasomo: 2 Bami 24,8-17; Zab 79 (78), 1,2,3,4-5,8,9; Mt 7,21-29
Yezu naganze iteka.
Iyi mpuruza ya Yezu dusanze mu ivanjiri tumaze gutega amatwi, iratuburira uko dukwiye kugenza no kwitwara niba dushaka kuzasangira ibyiza yagiye kudutegurira mu ngoma ye. Yabivuze neza ati: “Umbwira wese ngo: Nyagasani, Nyagasani, si we uzinjira mu ngoma y’ijuru, ahubwo ni ukora ibyo Data uri mu ijuru ashaka”.
Koko ntibihagije kuvuga ngo wemera Imana, ko ukunda gusoma no kumva ijambo ry’Imana, ko usenga, ukaba ujya mu misa, yewe ko unasiba kurya no kunywa, n’ibindi. Ni byiza ariko biracagase. Ni ngombwa ko iyo migenzo tuvuze haruguru ihinduka ubuzima bwawe, ikabuhindura bushya, bihuje n’ugushaka kw’Umusumbabyose. Ni ukuvuga ko biva mu magambo bikajya mu bikorwa, ni uko ubonye ibyo ukora agahera ko asingiza Imana yakwiremeye.
Burya iyo ubonye ineza ikozwe, igutera kunezerwa, ukumva igukoze ku mutima. Ikizakubwira ko ibyo tuvuga ari amagambo atarigeze atugera ku mutima, ni igihe cyose uzababazwa no kubona icyiza gikozwe n’undi. Igihe uzabona ineza, ntigukore ku mutima uzamenye ko ukiri kure y’ingoma y’ijuru. Ujye uzirikana ko abakuru bageze aho bagira bati: Ijambo ryiza ni mugenzi w’Imana. Ijambo ryiza rirarema, risubiza icyanga ubuzima uwabihiwe na bwo, rirahoza, ritera akanyamuneza.
Umukiro rero nk’uko Yezu yabyivugiye, burya usesekara ku bantu biyemeje gushyira mu ngiro ugushaka kwa Data uri mu ijuru. Ari byo kuvuga abantu bose bihatira kubaho, mu kuri, mu rukundo no mu gukora icyitwa icyiza aho bari hose, babishimirwa cyangwa se batabishimirwa, ni uko bagahimbazwa no gukurikira no gukurikiza Yezu Kirisitu, umuvandimwe n’Umucunguzi wacu.
Aha ni ngombwa gukuraho urujijo, kuko hari uwakumva hejuru twateruye tukavuga ko bidahagije, kuvuga ngo wemera Imana, gusoma no kumva ijambo ry’Imana, gusenga no kujya mu Misa, akagira ngo ntacyo bimaze. Iyo migenzo ni ingirakamaro cyane, mu mibereho y’uwemera Imana.
Aha hatwibutse ko Yezu ubwe ari we utwibutsa akamaro ko gusenga, gukomera mu kwemera, ko kandi kumva Ijambo ry’Imana ukarikurikiza ari ingenzi. Tutibagiwe ko na Misa atari isengesho abantu bihimbiye. Ni Yezu ubwe waryishyiriyeho asaba abe kubikora ngo bibe urwibutso rwe. Ijambo rye rero ni irinyakuri, ntirikerenswa n’abiyemeje kuba abigishwa be. Iyo rero tuvuze ngo biracagase, ntibihagije, ni ukwiyibutsa ko tutagomba kubikora bya nyirarureshwa, bya mbuze uko ngira cyangwa se kurangiza umuhango no kubikora by’akamenyero.
Bisaba buri muyoboke, kumva agaciro bifite mu buzima bwe bwa buri munsi. Ni na byo agenda yubakiraho ejo heza he, ari kumwe n’Imana. Dore ko hari indwara ikunze kutumunga, ndetse twarangara bikarangira itumugaje. Ni kenshi uzabona umuntu asenga, yitabira ibikorwa by’urukundo, benshi bakamugana bamubaza uko bakwiye kwitwara mu busabaniramana. Nyamara yagira atya, Imana ihaye umugisha umurimo w’amaboko ye, cyangwa ubumenyi afite, uko azamuka mu ntera yisumbuye y’imibereho, agafaranga kajya ejuru, amahirwe menshi amusekera; ugasanga ni na ko agenda arushaho gutera Imana umugongo, ndetse hakaba n’ubwo iyo neza agiriwe imuhumye amaso agasigara yumva ibyo byose ari umusaruro w’imbaraga ze bwite. Ntiyongere gusenga nka mbere, yewe hariho n’abadatinya kuvuga ngo “none murambwira ngo ninjye gusenga, ko ntacyo nyisaba, ndajyayo kugira nte? Nimugeyo mwe mufite ibyo muyisaba jye cyarakemutse”.
Bavandimwe ntitukibagirwe gushimira no gusingiza Nyir’ubuzima. Kuko ibyo utunze byose ni uwo uri we, ni Imana ubikesha. Abakuru bati: Imana ni Bihogo bya birahinduka, ntigaba iratiza. Utaramutse wifitemo amagara ntacyo wageraho. Yewe nta n’ubwo ushobora kongera iminsi ku buzima bwawe. Jya wibuka gushimira uguha kubona rirenga, ukaryama akagukangura ukaribona rirasa, ugakora icyo ubona cyakugirira akamaro. Uwo agufiteho ubabasha, aka wa mugani ngo: nta rutugu rukura no rusumbe ijosi. Haranira kuba umuntu wuje ineza, urukundo, ubuntu n’ubumuntu bizagufasha kubaho utuje muri wowe kandi ibyago n’urupfu ntibizigera bikubuza amahoro, kuko Imana Data wemeye izakwakira mu Ngoma yayo.
Erega ntitukibagirwe ko wakira, wakena, wahirwa no kubaho cyangwa ubuzima bwakubihira, bwaba ubupfubyi, ubupfakazi, gufungwa, guhunga cyangwa uburwayi, buri wese agira ibihe byiza n’ibihe bibi. Ubyemere ntubyemere ni uko bigenda. Uzasanga hari utagize icyo abuze, ariko arwaragurika, undi akabura icyo arya ariko kurwara akaba atazi uko bisa (atarwaragurika), ukagira ibintu n’utuntu ariko ugasanga nta kana ugira. Undi utagira urwara rwo kwishima yababyara ukagira ngo ni irushanwa. Umuntu yatanga ingero nyinshi. Igikuru ni ukumenya ko ibyo turi byo n’ibyo dutunze umunsi umwe nyirabyo azatubaza uko twabyitwayemo. Ntibihagije rero kugira amagambo meza, ahubwo hakenewe ibihamya ayo magambo meza tubwira abandi, ndetse bakabasha kuyabona no kuyasoma mu buryo tubayeho no mu byo dukora. Ngako rero agafunguzo gakingura ingoma y’ijuru.
Nimucyo twubakire kuri Kristu Yezu. Ni we rutare dukwiye kubakiraho ubuzima bwacu niba dushaka kubaho mu mahoro y’umutima kandi igihe kigeze tukazinjira mu Ngoma ye. Yatubwiye ko abaziyitahamo ari abakora icyo SE ashaka atari abazi kuvuga neza gusa, dore ko kuri iyo ngingo benshi turi intyoza, ariko wareba neza ugasanga ni ibishogoshogo nta mbuto zikwiye wadusangana: urukundo, ineza, ubwitonzi, ubupfura, ubuntu n’ubumuntu, impuhwe n’amahoro n’ibindi byiza. Ahubwo ugasanga ishyari, ubucakura, ikinyoma, ubugambanyi, inzika, ubwibone, kwishongora no gukangata ari byo biranga aho turi hose. Nk’uko twabyumvise mu isomo rya mbere, ibibi dukoze ni wo musaruro twegukana, kandi ineza ugize ntiyibagirana. Gira neza wigendere, iyo neza nitakugarukira izagera ku bawe, kandi ni yo izakwinjiza mu Ngoma y’Imana cyangwa inabi ikwerekeze kure yayo.
Mana Data ushobora byose, ntawe ugutabaza ngo umwime amatwi nta n’ukwiyambaza utatabaye. Uzi intege nke zacu n’ibyifuzo byacu. Nciye bugufi imbere yawe kuko utampaye kubyuka no kwirirwa ntacyo naba ndicyo. Girira izina ryawe ritagatifu, maze utabare intege nke zacu. Ijambo ryawe dusoma kandi twigishwa ritumurikire tumenye gukunda ibyo ukunda no kwanga ibyo wanga, kuko Ijambo ryawe ari ukuri, urumuri n’ubugingo iteka ryose mu rugendo rwacu rugana iwawe. Ntimugatezuke. Amina.
Padiri Anselimi MUSAFIRI.


text:
U Bwongereza: Umugore wanywaga amatabi 10 ku munsi ubwo yari atwite arabyicuza nyuma yo kubyara abana 2 bafite ibiro bicye cyane
Yanditswe na: Ubwanditsi
2021-04-14 09:24:06
Gemma Tucker umugore ukomoka mu Bwongereza aricuza kuba yaranywaga amatabi 10 ku munsi ubwo yari atwite abana be 2 ba mbere byabaviriyemo kuvuka bafite ibibazo birimo no kutagira ibiro byuzuye umwana avukana.
Gemma Tucker w’imyaka 40 y’amavuko yatanze ubuhamya bwuzuye kwicuza n’agahinda kuba atarigeze areka kunywa itabi ubwo yari atwite abana be 2 ba mbere. Avuga ko yatangiye kunywa itabi ubwo yari akiri muto afite imyaka 13 gusa y’amavuko.
Mu kiganiro Gemma Tucker yagiranye n’ikinyamakuru The Mirror Uk yatangaje ko yatangiye kunywa itabi afite imyaka 13 akaza gusama inda ya mbere ubwo yari afite imyaka 20 y’amavuko. Ubwo yatwitaga bwa mbere ntiyigeze areka kunywa itabi dore ko yanywaga amasigara (Cigarettes) 10 ku munsi.
Umwana yibarutse bwa mbere witwa Tiger-Lily ufite imyaka 19 ubu Gemma Tucker avuga ko yamubyaye mu buryo bugoranye bamubaze ndetse akavuka afite ibiro bike bigera ku magarama 5lb 11.
Kuba yarabyaye imfura ye bimugoye bikanamuviramo kugira ibiro bicye biri munsi y’ibiro bikwiye umwana avukana, ntabwo byamubujije kureka gukomeza kunywa itabi kuko yakomeje kurinywa n’ubwo yatwitaga umwana wa kabiri. Uyu mwana wa 2 ni umuhungu witwa Dayne nawe wavutse afite ibiro bicye cyane bitewe n’itabi ryinshi mama we Gema Tucker yanywaga.
Gemma Tucker akaba yicuza kuba atarigeze areka kunywa itabi kandi yaramaze kubona ingaruka byagize ku mfura ye. Mu magambo ye yagize ati "Ntabwo nigeze ndeka kunywa itabi ntwite abana 2 ba mbere kuko ntigeze mbona umubyaza umpa amabwiriza yo kurireka, numvaga ntacyo bizatwara umwana ntwite gusa na none nararikundaga cyane kurireka byarananiye".
Gusa nyuma amaze kubona ingaruka zo kunywa itabi atwite yahisemo kubireka burundu. Kugeza ubu Gemma Tucker yibarutse abandi bana 2 bafite ubuzima bwiza nyuma yo kureka itabi. Gemma Tucker wicuza itabi ryinshi yanywaga atwite, yasoje agira inama abagore ko bakwiye kwirinda itabi yaba batwite cyangwa badatwite.
Source: www.themirroruk.com
InyaRwanda.com
[email protected]


text:
Gatsibo: Imboni z’umutekano mu guhashya abasambanya abana bagahungira mu bihugu bituranyi
Akarere ka Gatsibo kahuguye imboni z’umutekano zigera ku 179, zizafasha mu bukangurambaga bwo kurwanya abahohotera abana bakajya kwihisha mu bihugu bituranyi.
Umunyamabanga wa Leta muri Minisiteri y’Ubutabera Nyirahabimana Sorina, yavuze ko Gatsibo iza mu turere twambere tugira umubare uri hejuru w’ abana basambanijwe bagaterwa n’inda; asaba imboni n’ubuyobozi bw’akarere kwegera imiryango nkuko babyiyemeje batavuga ngo ntibindeba, bagakumira abahohotera abana mu buryo bunyuranye.
Yanaburiye abahohoteraga abana bakajya kwihisha mu bihugu bituranyi kuko itegeko ririmo guhindurwa kugira ngo icyaha cyo gusambanya abana kijye mu byaha bitagira ubuzime kuko ari icyaha gihangayikishije umuryango nyarwanda.
Aho yagize ati ” Twari twarabonye haradutse abantu bamara gusambanya, kwangiza umwana, bakambuka umupaka hazashira igihe bakazabona umuntu arongeye araje ubwo rero ibyo ntabwo bizongera ukundi, icyaha cyo gusambanya abana kigiye kujya mu byaha bitagira ubuzime”.
Abitabiriye aya mahugurwa bemeza ko amahugurwa bahawe atazaba amasigaracyicaro.
Ushinzwe imiyoborere myiza mu Murenge wa Kiziguro, Umutesi Sarah yavuze ko kubufatanye n’abantu batoranijwe bagiye gukaza umutekano bareba icyawuhungabanya bakagikumira kitaraba. Aho yagize ati ” Ibyaha bitwugarije cyane birimo gutera abangavu inda, ku buryo dufite abangavu 38 batewe inda, muribo 14 gusa akaba aribo bamaze guhabwa ubutabera.Tugiye gushyiramo imbaraga nabihishe mu bihugu bituranyi bakurikiranwe”.
Habiyambere Celestin Sareh, wo mu Murenge wa Gitoki we yagize ati ” Ikibazo gikunze kubaho ni uko n’abana bahohoterwa batamenya ko bahohotewe. Tugiye gukora ubukangurambaga kugira ngo ba bana bahohoterwa bashobore kuvuga”.
Yavuze ko igituma aba bana batavuga ababahoteye ari uko bababeshyeshya ibintu akamuha nk’amafaranga 500 cyangwa 1000, indezo akumva ko adashobora kumuvuga kuko atakongera kubibona.
Habiyambere yagize ati ” tuzazamurira imyumvire y’umwana wahohotewe abone yuko icyaha ari icyaha ahagurukire kukirwanya”.
Ibyaha bikunze kugaragara muri aka Karere harimo amakimbirane mu muryango, gukubita no gukomeretsa, ubujura, ibiyobyabwenge n’icyaha cyo gusambanya abana.
Mu mwaka wi 2018-2019 abana basambanijwe ni 3,215 muribo 97,5% n’abakobwa; 28,9% bari munsi y’imyaka 10 y’amavuko. Muri 2019-2020 abana basambaniijwe ni 4,265. Abahungu basambanijwe ni 111 bangana na 2,6% , naho abakobwa bangana na 97,4%.